text:
Itorero rizatuma abayobozi b’utugari bayoborana indangagaciro z’abanyarwanda
Umuyobozi mukuru Task Force y’itorero ry’igihugu aratangaza ko kuba ba abanyamabanga nshingwabikorwa b’utugari twose two mu Rwanda bagiye mu itorero bizatuma babasha kuyobora bagendeye ku ndanga gaciro na za kirazira baharanira iterambere ry’u Rwanda.
Tariki ya 02/05/2012 ubwo hatangiraga ku mugaragaro itorero ry’abanyamabanga nshingwabikorwa b’utugari two mu ntara y’iburengerazuba, ribera i Nkumba mu karere ka Burera, Boniface Rucagu yavuze ko itorero rizatuma abo bayobozi b’utugari biga byinshi bizabafasha mu miyoborere yabo.
Agira ati “mu itorero muzigira mo za kirazira zizabafasha kuyoborana ubumuntuâ€. Akomeza avuga ko ibyo bazigira mu itorero bizatuma bagira umuhate wo gushishikarira iterambere, bashishikariza abo bayobora kugera ku iterambere rirambye.
Umuyobozi mukuru w’itorero ry’igihugu akaba yasabye abo bayobozi gukurikirana neza amasomo bazahabwa kugira ngo nibataha bazatahane imyumvire ihamye izatuma bayobora abo bashinzwe uko bikwiye.
Kabahizi Celestin Guverineri w’intara y’iburengerazuba yasabye izo ntore z’abayobozi b’utugari two mu ntara ayobora ko bagomba kuba intangarugero kugira ngo bakore neza inshinga no zose basabwa kubahiriza.
Yagize ati “ mugomba kuba intangarugero abaturage bakabibona mo, bakabiyumva mo, ibyo mubasaba bakabikora bahereye kuri serivise nziza mubaha. Nimubaha ibyo babasaba, bazabakorera ibyo mubasabaâ€.
Itorero ry’abanyamabanga nshingwabikorwa b’utugari bo mu ntara y’iburengerazuba niryo ribimburiye ayandi y’abo mu zindi ntara zo mu Rwanda n’umujyi wa Kigali. Ryatangiye tariki ya 29/04/2012 rikazasozwa tariki ya 09/05/2012, rikaba irigizwe n’abayobozi b’utugari bagera kuri 519 muri 538 bo mu ntara y’iburengerazuba.
Itorero ry’abanyamabanga nshingwabikorwa b’utugari two mu Rwanda hose rizarangira tariki ya 28/06/2012.


c: text/html

text:
Iminsi irabarirwa ku ntoki ngo Abanyarwanda n’abanyamahanga begerezwe ibicuruzwa na serivisi zitandukanye z’imbere no hanze y’igihugu binyuze mu imurikagurisha Mpuzamahanga (Expo 2017) rigiye kubera mu Rwanda ku nshuro ya 20.
Expo nk’igikorwa gihuriza hamwe abantu b’ingeri zose biganjemo abashoramari baturuka mu bihugu byinshi ihuza abakiliya n’abacuruzi aho abayitabira bayungukiramo byinshi by’umwihariko ku bijyanye no gusobanukirwa ibicuruzwa bitandukanye.
Urugaga rw’Abikorera mu Rwanda ari na bo bategura imurikagurisha mpuzamahanga rizwi nka EXPO, bavuga ko iry’uyu mwaka rizabera kuri Expo Ground i Gikondo kuva ku ya 22 Kanama kugeza ku ya 6 Nzeri 2017, rizahurirana no kwizihiza isabukuru y’imyaka 20 rimaze ribera mu Rwanda.
Umuyobozi ushinzwe ibikorwa mu Rugaga rw’Abikorera (PSF), Faustin Karasira, mu kiganiro yagiranye na IGIHE yatangaje ko iri murikagurisha riteguye mu buryo bwihariye kandi burimo udushya twinshi ugereranyije no mu myaka yahise.
Yagize ati “Ni amahirwe akomeye ku bacuruzi b’ingeri zose yo kugaragaza ibyo bakora. Ni isoko ryagutse riha amahirwe abacuruzi kumenya ibyo bafite bagereranyije n’abandi, kubasangiza ubumenyi no kubigiraho. Iri murikagurisha rimeze nka moteri y’ubukungu. Kuri iyi nshuro, ibintu byose ni bishya kuko buri wese aba ashaka kuzana udushya tujyanye n’ikoranabuhanga rigezweho."
Karasira yakomeje ku iterambere bishimira bamaze kugeraho agaragaza ko hatewe intambwe ifatika ituma abanyamahanga biyongera umunsi ku wundi.
Yagize ati “Twatangiye tudafite aho tubarizwa ariko ubu turishimira intambwe twateye. Mbere twakoreraga ahantu hari ivumbi, tunyagirwa n’imvura ariko ubu turi ahantu hasakaye."
Muri iri murikagurisha abantu bakuru, ababyeyi n’abana bazaherekeza na bo batekerejweho ku buryo bwihariye.
Karasira yatangaje ko "Umwihariko uhari ni uko abana bateguriwe uburyo bwo kwidagadura bizatuma barushaho kuryoherwa n’imurikagurisha. Hazaba hari ibikinisho bishya n’impano zitandukanye, imikino n’ibindi. Abakuru bashobora kuzatembera ku mafarasi ndetse na bo hari imikino bateguriwe ishobora kubafasha kugubwa neza.”
Mu gihe imirimo yo gutegura ahazabera iri murikagurisha irimbanyije, abazamurika bazatangira kugera i Kigali mu ntangiriro z’icyumweru gitaha.
PSF itangaza ko iyi Expo ari icyanzu cyafasha abacuruzi bo mu Rwanda kurenga imipaka bakajya guhangana no mu Karere ku isoko rya EAC, COMESA n’andi mpuzamahanga.
Iri murikagurisha ryateguwe ku bufatanye bw’Urugaga rw’Abikorera (PSF) na Minisiteri y’Ubucuruzi, Inganda n’Ibikorwa by’Umuryango wa Afurika y’Uburasirazuba (MINEACOM) biteganyijwe ko rizitabirwa n’abamurika 760 bateguriwe ibibanza bigera kuri 763.
Mu bazamurika umubare munini ni uw’abanyamahanga aho bagera kuri 60% barimo abaturutse mu bihugu 20 birimo Leta Zunze Ubumwe z’Abarabu, Misiri, Canada, Iran, Pakistan, Turikiya, Singapore, Malaysia, Nigeria, Ghana, USA, ibyo mu Karere ka Afurika y’Iburasirazuba n’ibindi. Abantu barenga ibihumbi 270 ni bo bitezwe gusura ibikorwa.
Iri murikagurisha rizajya ritangira saa mbili za mu gitondo rifunge saa yine z’ijoro mu minsi y’akazi no muri weekend kugeza saa sita z’ijoro.
Expo ni kimwe mu bikorwa by’ubucuruzi bikomeye bitegurwa na PSF; byatangiye mu 1978, icyo gihe byategurwaga na Minisiteri y’Ubucuruzi gusa yaje gufungurira imiryango ibihugu by’ibituranyi mu 1998 aho muri uyu mwaka yitabiriwe n’abagera ku 140 n’abanyamahanga 29.
Kuva mu 1997 kugera mu 2005, Expo yaberaga kuri Stade Amahoro, Lycée de Kigali no mu tundi duce tw’Umujyi wa Kigali mbere yo kwimurirwa i Gikondo mu 2006.
Umusaruro ugaragara muri ibi bikorwa ushingiye ku guhuza abamurika ibicuruzwa baba ab’imbere no hanze y’igihugu n’inzego za Leta na MINEACOM.
Intego nyamukuru yayo ni uguhanga imirimo, kugabanya ubukene no kuzamura ubukungu bw’igihugu muri rusange.
Mu myaka umunani ishize iri murikagurisha ryitabiriwe n’abamurika bagera ku 3461, muri bo Abanyarwanda bagera ku 2376.
Imurikagurisha ryaherukaga kubera i Kigali mu 2016 ryitabiriwe n’abamurika 440 barimo Abanyarwanda 269 n’abandi bari baturutse mu bihugu 19. Abagera ku 266,060 basuye iri murikagurisha ryamaze ibyumweru bibiri mu gihe hahanzwe imirimo 2000.
Mu marembo yo kuri Expo Ground i Gikondo hari gutunganywa
Ibibanza bizamurikirwamo ibicuruzwa bitandukanye biri kubakwa
Ugeze i Gikondo ahazabera Expo, usanga imirimo ya nyuma yo kuyitegura irimbanyije
Abantu batandukanye bahawe imirimo mu bikorwa byo kubaka ahazabera Expo
Mu bidasanzwe hazanagaragazwa uburyo bwo kubaka inyubako yatuzwamo abantu benshi ku butaka buto
Mu myaka umunani ishize, Expo yakunze kwitabirwa cyane n'Abanyarwanda

robotstxt: allowed

filter: keep


text:
Mbanje kubaramutsa bavandimwe dusangiye gusoma amakuru meza kuri uru rubuga.
Mbanje kubaramutsa bavandimwe dusangiye gusoma amakuru meza kuri uru rubuga.
Nitwa Rwibasira Alpha:
Nkeneye inama zanyu kuko narahemutse kandi na magingo aya umutima uracyankomanga unyibutsa amabinakoze. Mbese mpora nicira urubanza cyane ko n’ibimenyetso by’ingaruka z’ibyo nakoze bidashobora gusibangana.
Ndi umugabo w’imyaka 37, ndi ingaragu nkaba ntuye mu mujyi wa Kigali. Hashize umwaka hashize mpuye n’uwahoze ari umu copine wanjye (ex Girlfriend), gusa yari yarashatse umugabo ndetse babana. Yaje kumpamagara arantumira mu rugo ndabasura n’umugabo ahari na we turamenyana.
Nyuma twakomeje kujya kuvugana kuri telefone aza kongera kuntumira ngo nze kuza dutembere ajye kungurira icyo kunywa nk’umuntu twabanye, kuko ntacyo numvaga mushinja ndamwemerera, ubwo najyaga kumureba aho yari yambwiye ko musanga, namusanze muri imwe mu mahoteri ya hano mu mujyi wa Kigali, gusa njye sinari nzi ko yakodesheje icyumba.
Nubwo nari nemeye ko ajya kungurira nari nzi ko ari bube ari n’umugabo we, gusa nasanze ari wenyine.
Hari nko mu masaha ya saa mbiri z’ijoro, gusa twaraganiriye biratinda ari nako ahama atumiza ibyo kunywa ngeraho nsinda, ariko nkumva n’ubundi ndacyafite agatege ko kwitashya imuhira.
Kuko bwari bumaze kwira bigeze nk o mu masaha ya saa tanu z’ijoro naramubajije nti ese ubwo umugabo wawe uramubwira ko wari he, arambaza ati es ubundi turataha kandi mfite icyumba nishyuye ngwino ujye kuruhuka dore ntiwanitashya.
Bavandimwe naje kugwa mu cyaha dukora imibonano muza bitsina, nyuma y’aho yaje kumbwira ko atwite kandi inda ari iyanjye.
Ndetse yemwe yaranibarutse umwana amaze nk’amezi ane (4) avutse, gusa ubu mfite isoni n’ikimwaro ndetse ubwoba bw’ibyo nakoze nibaza uko nzabigenza niba koko uwo mwana ari uwanjye.
Ubu ndibaza ese niba ari umwana wanjye, nindamuka mbigaragaje umugabo bashakanye akabimenya akamwirukana sinzaba mbaye kazarusenya koko, kandi umugabo we yibwiraga ko ndi inshuti y’umuryango?
Ese nkomeze nicecekere, ko numva ibyo nakoze bindemereye cyane?
None ndabasabye mungire inama, kandi buri wese afite uburenganzira bwo kunyita umuhemu cyangwa ibindi byose mushaka ariko mbasabye inama zanyu mbikuye k’ umutima.
Murakoze


text:
Igisambo Thomas ,cyariye za miliyari kibye itorero ntawagihejeje muburoko ,abo bajura bahaye amahoro itorero bakareka kwishanisha n'abayobozi bacu bazima Imana yaduhaye ntabwo nk'abachristo tuzatuza tutaraboba za miliyari mwibye zigarujwe mufite imitungo izagurishwe tubone ibyacu, ikigega sicco ayo mwibye wowe Rwagasana nabo mwafatanije agomba kugaruzwa Eric umuririmbyi w'ikinyinya wagize agakingirizo azabisobanura mureke kuvuza iyabahanda murimo Muratujijisha.Ababajwe n'akazu ke basenye we na Christine ntabwo twe abachristo tuzahwema ibyacu bitagarujwe,tuzasenga twiyirize ubusa ,ababishinzwe munzego zitandukanye bazakorwa kumaso ibyacu bigaruzwe .Naho ibyo murimo mwayobya abatazagerayo byukuri,ndavuga mu ijuru.Nimuhe amahoro itorero kdi niba mushaka gukorwa n'isoni kw'inkozi zikibi muraje mubibone.
samuel - 4/12/2017 saa 02:28


text:
Abakobwa 15 bahatanira Miss Rwanda 2017 batangiye umwiherero (Amafoto)
Abakobwa 15 bahatanira ikamba rya Nyampinga w’u Rwanda 2017, batangiye umwiherero i Nyamata mu Karere ka Bugesera.
Ku cyumweru Tariki ya 12 Gashyantare 2017, nibwo bahagurutse i Kigali berekeza i Nyamata aho batangiriye umwiherero uzageza ku itariki ya 24 Gashyantare 2017.
Muri uwo mwiherero bazigiramo ibintu bitandukanye birimo ibijyanye n’umuco Nyarwanda.
Nyampinga w’u Rwanda 2017 azamenyekana tariki ya 25 Gashyantare 2017. Uzatorwa azambikwa ikamba rya Miss Rwanda asimbure Miss Jolly Mutesi wabaye Miss Rwanda 2016.
Ikindi ngo ni uko uzajya atorerwa kuba Miss Rwanda azajya yitabira irushanwa rya Miss World, nk’uko Miss Jolly yaryitabiriye mu Kuboza 2016.
Andi mafoto menshi kanda hano
Amafoto: Plaisir Muzogeye


text:
Abayobozi 32 ba komite nyobozi y’ishyaka ry’Iterambere n’ubusabane (PPC) ku rwego rw’UMujyi wa Kigali n’Uturere tuwugize bari gukarishya ubwenge ku miyoborere mu rwego rwo kwitegura n’amatora ari imbere.
Kuri uyu wa Gatandatu tariki ya 31 Ukwakira 2015 ni bwo batangiye amahugurwa y’umunsi umwe, agamije kubongerera ubumenyi ku mikorere y’igihugu n’ imiyoborere myiza na politiki.
Umunyamabanga mukuru w’ishyaka rya PPC, Depite Karemera Jean Thiery yabwiye IGIHE ko aya mahugurwa azafasha abayoboke ba PPC kumenya byimbitse uruhare bafite mu mizamukire y’igihugu cyabo.
Ati “ Icya mbere azabafasha kumva uruhare rwabo mu mizamukire y’igihugu no mu kugena politike y’igihugu no kumenya aho igihugu kigana yewe n’uruhare rwabo ku buryo bumva ko nabo ari inyongeragaciro muri politique y’igihugu”.
Uwizeyimana Agnes uhagarariye PPC ku rwego rw’umujyi wa Kigali, we yagize ati “ Aradufasha ibintu byinshi by’ingenzibirimo nko kwibukiranya ku nshingano zacu ,kugira ngo tunamenye aho gahunda z’igihugu ziba zigeze kandi tunasobanukirwa aho cyerekeza n’uko tugomba kujya tuyobora bagenzi bacu”.
Muri aya mahugurwa y’ishyaka PPC akaba yatanzwemo ibiganiro bitatu; birimo uruhare rw’urubyiruko mu iterambere ry’igihugu, icy’uruhare rw’umugore mu iterambre ndetse n’ikiganiro cy’aho igihugu kigeze mu kubahiriza ihame ry’uburinganire bw’umugore.


text:
ISOMO RYA MBERE
Isomo ryo mu gitabo cy’Umuhanuzi Mika (Mik 2, 1-5)
1Bariyimbire abagambirira kugira nabi, igihe baryamye bagahimbahimba igikorwa kibi, bwacya bagahita bagikora kuko bagifitiye ububasha ! 2Bararikira imirima bakayinyaga, amazu bakayambura bene yo; nuko bagafata umugabo n’urugo rwe, bagatwara umuntu n’umurage we. 3Ni cyo gitumye Uhoraho avuze atya : Nanjye ngambiriye kubatera icyago mutazashobora kwigobotora, cyangwa ngo mugende mwemaraye, kuko kizaba ari igihe cy’amakuba. 4Uwo munsi bazabagira iciro ry’imigani, batere indirimbo y’amaganya bagira bati “Katubayeho, turarimbutse ! Umugabane w’umuryango wanjye uranyazwe ! Bitewe n’iki se kugira ngo nywamburwe, maze abagome bakigabanya amasambu yacu ?” 5Ni cyo gituma nta n’umwe muri mwe, uzongera guhabwa umunani mu ikoraniro ry’Uhoraho.
ZABURI (Zab 10 (9), 1-2, 3-4, 7-8, 14)
Inyik/ Uhoraho, wikwibagirwa abanyabyago.
Nyagasani, ni iki gituma witaza,
ukihisha mu bihe by’amage ?
Mu gihe umugiranabi yigamba,
indushyi zifatirwa mu mutego yazishandikiye.
Umugiranabi yirata ko yageze ku ntego ye,
kuba yabonye icyo yifuzaga
bigatuma atuka Uhoraho akamusuzugura.
Umugiranabi ashinga ijosi, agaterera agati mu ryinyo,
ngo “Nta Mana ibaho !” Ngubwo ubwenge bwe.
Akanwa ke kuzuye imivumo, ibinyoma n’uburyarya,
ajunditse ubugiranabi n’ubugome.
Yubikira hafi y’insinsiro,
akihishahisha ngo yice intungane;
agahora agenza umunyantege nke.
Nyamara wowe ubona ishavu n’amarira,
maze ukiyemeza kubyitaho;
umunyantege nke arakwiragiza,
kandi n’impfubyi ukayitabara.
IBANGONDIRIMBO RIBANZIRIZA IVANJILI (Zab 147 (146-147), 1.3)
Alleluya Alleluya.
Mbega ukuntu ari byiza kuririmba Imana yacu,
ntibigire uko bisa kuyisingiza uko bikwiye !
Uhoraho ni we ukiza abafite intimba ku mutima,
maze akomora ibikomere byabo.
Alleluya.
IVANJILI
+ Matayo (Mt 12, 14-21)
Muri icyo gihe, 14Abafarizayi basohotse bajya inama yo gushaka uko bicisha Yezu. 15Yezu abimenye ava aho hantu. Abantu benshi baramukurikira, nuko arabakiza bose, 16kandi arabihanangiriza ngo boye kumwamamaza. 17Bityo huzuzwa ibyavuzwe n’umuhanuzi Izayi, ngo 18“Dore umugaragu wanjye nitoreye, Inkoramutima yanjye natonesheje rwose. Nzamushyiraho Roho wanjye, na we azamenyeshe abanyamahanga ukuri. 19Ntazatongana, ntazasakuza, nta n’uzumva ijwi rye mu makoraniro. 20Ntavuna urubingo rwarabiranye, ntazazimya ifumba icyaka. Azakomeza ukuri kuzarinde gutsinda; 21abanyamahanga bazizera Izina rye.”


text:
Ubundi dusanzwe tuziko inkwano nta gaciro fatizo kabaho igira,ahubwo byose biterwa n’ubwumvikane imiryango yombi yagiranye. Aha ndavuga umuryango w’umuhungu ndetse n’uw’umukobwa. Ndetse ibi bikanemezwa n’ubwumvikane umuhungu n’umukobwa baba bagiranye.
Akenshi numva cyane cyane umuryango w’umukobwa iyo bamaze kumva inkwano umuhungu azakwa umukobwa wabo, mu rwego rwo kuyigaya bakunze kuvuga ngo “ese ubwo umukobwa yakobwa inkwano ingana kuriya, murugo agiyemo akazahagirira akahe gaciro! Bati ‘ese ubwo yazafatwa nk’iki muri urwo rugo! Aha naje kugira amatsiko nibaza aho inkwano yaba ihuriye n’icyubahiro cy’umugore murugo biranyobera.
Nagerageje kuganira n’abantu bamwe na bamwe cyane cyane ababyeyi bafite abana b’abakobwa bashyingije cyangwa bari mu kigero cyo gushyingirwa, banyumvisha ko inkwano ifite akamaro kanini mu kubahwa kw’umugore murugo ashatsemo.
Aha hari umuhungu twaganiriye kuri iki kibazo arambwira ati ‘ ehh, iyo umuhungu yakoye umukobwa agatubutse ntapfa kumureka uko abonye kuko aba yaramushizeho igishoro’ Aha yageragezaga kunyumvisha ko iyo umugore umugejeje murugo mukananiranwa ariko waramutanzeho inkwano nyinshi mutapfa gutandukana kuko urabara wakwibuka amafaranga wamutanzeho ukumva waba uri guhomba.
Hari n’uwambwiye ngo njye mugejeje murugo tukananiranwa naramutanzeho inkwano nyinshi, yaguma aho akabanza akayakorera nkayagaruza kuburyo twazatandukana ayanjye yamaze gushiramo.
Ibi byose rero byaje kuntera kwibaza niba koko inkwano itubutse ishobora kubakira umugore urugo rwiza! Ariko nyuma yo kuganira n’abantu batandukanye ndetse n’ubushishozi bwanjye muri rusange, nasanze ntaho inkwano umuhungu yakoye umukobwa ifitanye isano n’umubano wabo.
Ahubwo akenshi iyo umuryango w’umukobwa wagoye umuhungu ku nkwano aribyo bishobora kuba intandaro y’umwuka mubi hagati y’umuryango w’umuhungu ndetse n’umuryango w’umukobwa.
Imiryango yombi ikwiye kwirinda ko abana bazagirana amakimbirane ashingiye ku nkwano. Umuhungu ashobora kujya atoteza umugore we mu gihe bagiranye utubazo dusanzwe murugo amubwira ati ‘ Genda iwanyu baratugoye” .
Mu byukuri njye mbona ntaho inkwano nini umukobwa yakowe ituma afatwa nk’umuntu wa gaciro cyane kuburyo ibyo byamwubakira urugo, Kuko hari n’udakobwa ariko murugo akubahwa cyane rwose kurusha n’uwakowe. Icy’ingenzi ntabwo ari ibigutanzweho ahubwo ni igitumye babigutangaho. Hari abatanga inkwano y’agaciro kanini kubera gukunda abo bagiye gushaka, hari uyitanga kugirango amenyekane cyangwa avugwe cyane, hari uyitanga kugirango afashe umuryango wawe mu myiteguro y’ubukwe,hari n’udatanga iyo nkwano ihanitse kuko nta bushobozi afite ariko agukunda kandi anakubaha.
Mu byukuri gukwa ni umuco nyarwanda ndanawushyigikiye rwose, ariko simpamya ko imibanire myiza y’abashakanye ishingira ku nkwano.


text:
Kuri uyu wa kabiri taliki ya 28/03/2017 mu Murenge wa GATARAGA mu Kagari ka MURAGO mu Mudugudu wa KARURAMBI ho mu Karere ka Musanze, habereye ubuhango wo gutaha amazu yubatswe na Minisiteri y`imicungire y`Ibiza no gucyura impunzi “MIDIMAR”.
Uwo muhango wari uyobowe na Minisitiri w`iyo Minisiteri madamu MUKANTABANA Seraphine aherekejwe na Madamu UWAMARIYA Marie Claire Vice Mayor ushinzwe imibereho myiza y`Abaturage mu Karere ka Musanze ;
Mu bandi bashyitsi hari kandi :
ü Uhagarariye umuryango w`abibumbye mu Rwanda “One UN Representative “hamwe n`
ü uhagarariye UNDP mu Rwanda ;
ü UN Habitant mu Rwanda
ü Inzego z`umutekano mu Karere ka Musanze
Amazu yubatswe aragera ku mazu 9 akaba yarubakiwe abatishoboye batahutse baturutse mu bihugu bituranye n`u Rwanda mu rwego rwo kubashakira amacumbi meza no kubashakira imibereho myiza.
Ayo ni amwe mu mazu yubakiwe abo batahutse n`abandi batishoboye.
Mu ijambo rye ,uwari uhagarariye Umuyobozi w`Akarere madamu UWAMARIYA Marie Claire,yahaye umushyitsi mukuru ikaze ndetse anamushimira igikorwa cyiza badukoreye cyo gushakira abanyarwanda batahutse amacumbi kuko ari kimwe mu bifasha imibereho myiza y`umuturage gutera imbere.Yakomeje ashimira iyo Minisiteri uburyo idahwema kudufasha gukemura ikibazo cy`Ibiza abaturage baba bahuye nabyo umunsi ku munsi mu Karere ka MUSANZE cyane cyane bashakirwa isakaro yo gufasha gusakara inzu zimwe na zimwe ziba zatwawe n`umuyaga.
Vice Mayor ASOC , madamu UWAMARIYA Marie Claire ageza ijambo ku bitabiriye uwo muhango
Vice Mayor ASOC yakomeje asaba ko abahawe amazu bayafata neza kugirango bagaragaze ko koko ibyo bakorewe babishimira Leta ku gikorwa cyiza yabakoreye.Yakomeje abasaba kugira isuku cyane ndetse no kwitabira gahunda za Leta zose nkuko babisabwa n`ubuyobozi bubegereye
Umwe mu baturage bahawe amazu madamu UWIMANA Alivera uhagarariye bagenzi be bose bahawe amazu ,mu ijambo rye yashimiye uburyo Leta y `U RWANDA ikomeje kubitaho ibashakira amacumbi meza n`ibindi byose.Yakomeje ashimira ubuyobozi bw`inzego zose uburyo bubitaho bubashakira ibyiza byinshi byatuma ubuzima bwabo butera imbere.
Umuyobozi uhagarariye ONE UN muri uwo muhango yashimiye uburyo imikoranire ari myiza hagati ya UN n`u Rwanda ari myiza anasaba ko byazakomeza mu rwego rwo gushakira abanyarwanda imibereho myiza.Yakomeje kandi asaba abahawe amazu kuzayacunga neza no gukomeza gukora cyane kugirango bakomeze kugera ku iterambere rirambye.
Mu ijambo rye umushyitsi mukuru Madamu MUKANTABANA Seraphine, yabanje gushimira umuryango w`abibumbye (One UN) uburyo ukomeje gufatanya n`u Rwanda mu gushakira abanyarwanda batahuka imibereho myiza.Yakomeje kandi ashimira Ubuyobozi bw`Akarere uburyo bukora ibishoboka byose kugirango ibikorwa remezo bikorerwa mu Karere bifatwe neza kandi bigirire abo bigenerwa akamaro.
Minisitiri MUKANTABANA Seraphine ageza ijambo ku bitabiriye umuhango.
Yakomeje asaba abahawe ayo mazu kuzayafata neza,kwitabira cyane gahunda za Leta ndetse no kubana neza na bagenzi babo basanze aho batuye mu rwego rwo gutsura umubano mu baturanyi babo.
Yarangije ijambo rye yizeza abaturage bose , ko Minisiteri ahagarariye izakomeza iteka gutekereza ku cyateza abatahuka bose akamaro cyane ko abakiri hanze bagomba gukomeza gushyishyikarizwa gutaha kugirango Status y `ubuhunzi itazakurwaho bakiri hanze y `Igihugu cyabo.
Umuhango warangiye neza abaturage bishimiye ibikorwa byakozwe uwo munsi banashimira Leta uburyo ikomeje kwita ku batishoboye muri rusange.


text:
Cooperative TWIGIRE Muhinzi-Rukoma yo mu Karere ka Kamonyi ivuga ko yatangije ibihumbi magana arindwi (700.000 frw) mu gutangiza igihingwa cy’imyumbati, ariko ngo bizeye ko muri uyu mwaka umwe gusa bazabona umusaruro w’amafaranga asaga Miliyoni 14.
Iby’iyi nyungu byagaragarijwe abanyamakuru bakora inkuru zibanda ku buhinzi mu Rwanda (RAJA) nyuma y’urugendoshuli bakoreye mu turere dutandukanye mu gihugu ku bufatanye n’umushinga ukorera muri Minisiteri y’Ubuhinzi n’Ubworozi FAAS-Rwanda, hari hagamijwe kureba uko bamwe mu bahinzi hirya no hino mu gihugu biteje imbere.
Mu karere ka Kamonyi,abahinzi bibumbiye muri cooperative Twigire Muhinzi -Kamonyi bakaba ari abafashamyumvire mu by’ubuhinzi. Ni cooperative igizwe n’abanyamuryano 37 bahinga imbuto y’imyumbati ku buso bungana na hegitari 1. Ubuyobozi bw’iyi cooperative buhagarariwe na Rukundo Emmanuel wahoze atwara abagenzi kuri moto nyuma akaza gusanga inyungu yari ategereje itagerwaho neza maze aza kwiyegurira imirimo y’ubuhinzi n’ubworozi.
Hamwe no kwibumbira hamwe n’abahinzi bagenzi be, bashinze cooperative Twigire muhinzi-Kamonyi, maze batangiza igishoro cy’amafaranga ibihumbi 700 mu gihingwa cy’imyumbati bakaba bavuga ko biteze umusaruro ufite agaciro ka milioni ziri hagati ya 13 na 14 z’amafaranga y’u rwanda.
Ni ubwa mbere bagiye gusarura, kandi ngo uyu musaruro ushobora no kwiyongera kuko ngo n’imbuto z’imyumbati (Ingeri) bazajya bazigurisha abashaka gutera imyumbati yo mu bwoko bwa NASA yerera umwaka umwe gusa, iyi akaba ariyo bahinga.
Ikinyuranyo kiri hejuru ya milioni 11, ni inyungu buri wese uyumvise asanga ari amafaranga menshi ukurikije igishoro cyakoreshejwe, ibintu bitera buri muhinzi ubwema bwo gukomeza no gukomera ku kazi akora.
Magingo aya aba banyamuryango ba koperative bashima uburyo imbuto n’amafumbire bisigaye bibageraho vuba ubu bakaba bakora ubuhinzi bwabo nta mbogamizi bahura nazo.
Nzabonimana Emmanuel umuyobozi wungirije w’iyi cooperative we, asanga igikenewe magingo aya ku bahinzi hirya no hino mu gihugu ari amahugurwa ahanitse.
Ati " Icyo twifuza n’uko amahugurwa yaba menshi bikajyana n’ubwiyongere bw’ingendoshuli. Ubu batwita Agronome nubwo tutazi niba turi ba Agronome bato, gusa byose biterwa n’uko twahuguwe bikatwongerera ubumenyi tugenda tuvunguriraho bagenzi bacu."
Ubu aba bajyanama b’ubuhinzi bw’imyumbatsi mu karere ka Kamonyi bahanganye na bamwe muri bagenzi babo bakivangavanga ibihingwa bitandukanye ku butaka bumwe kandi bufite ubuso buto, ibi bigamije ko nabo ubwabo bagera ku nyungu itubutse nk’iyo iyi coopetative Twigire Muhinzi-kamonyi yitegura kwinjiza.
Perezida wa Cooperative TWIGIRE Muhinzi-Rukoma, Rukundo Emmanuel
Jerome Munyentwari


text:
GISAGARA: IBIKORWA BY’IMIHIGO BYAGARAGAJWE MU MIRENGE AHO BYAKOREWE
Nyuma yo gusuzuma imihigo 2011-2012 Akarere ka Gisagara kasinyanye na Nyakubahwa Perezida wa Repubulika uko yahiguwe binyuze mu nyandiko, Itsinda ribishinzwe ryagiye gusuzuma aho ibikorwa byakorewe, bikaba byaragaragaye ko ibyo akarere kari kerekanye mu nyandiko koko byashyizwe no mu bikorwa.
Itsinda riyobowe na D.G. RUGAMBA Egide ryatangiriye isuzuma ku kigo cy’ishuri  cya TTC SAVE, basura ikigega cya biogaz iryo shuri rikoresha mu rwego rwo kurengera ibidukikije kuko gikoresha amase y’inka n’imyanda y’abanyeshuri bagashobora gutekera abanyeshuri aho gukoresha inkwi. Urugendo rwakomereje mu murenge wa Gikonko ahasuwe ishuri ry’uburezi bw’ibanze bw’imyaka 12 ryubatswe ku buryo bw’igorofa. Muri uyu murenge hagenzuwe ubuhinzi bw’ibigori ku materasi y’indinganire ari ku buso bwa hegitari 25 n’imyumbati iri ku butaka buhuje bwa hegitari 20.
Nyuma yaho igikowa cyo gusura cyakomereje mu murenge wa Ndora ahasuwe ibiti byatewe mu kagari ka Mukande, batambagizwa ibibanza byakaswe mu rwego rwo gutunganya umujyi wa Ndora, ndetse basura n’umuhanda wakonzwe na TIG uhuza Ndora na Musha. Hasuwe imidugudu mu murenge wa muganza n’imisozi yari ihanamye ikaba yaracukuweho imirwanyasuri.
Mu murenge wa Kansi mu kagari k’akaboti naho hasuwe ikiraro rusange cyororewemo inka z’abarokotse ku icumu rya Jenoside yakorewe abatutsi batuye mu mudugudu wa Mbeho borojwe inka none zikaba zibafasha kwiteza imbere; muri uyu murenge basuye umuryango umwe ukoresha biogas mu gutegura ifunguro no kumurika mu ijoro kuko nta muriro w’amashanyarazi uhaba.
Itsida ryasuye umuyoboro w’amazi meza yagejejwe ku baturage mu murenge wa kigembe n’ivuriro ry’ikigo nderabuzima cya kigembe aho bavuga ko urugero bagezeho rwaba rurenga 56% kuko amazu ya mbere yatangiwe gusakarwa.
Muri uyu murenge hasuwe ikigo cy’ishuri ry’imyuga VCT KIGEMBE ryatangiye uyu mwaka hakaba higa abanyeshuri 115 mu mashami y’ubwubatsi, ububaji n’ubudozi.
Bagenzuye uyu murenge uko ukora, maze banezezwa no kuba barasanze ibyo ukora biri kuri gahunda. Umuyobozi w’itsinda yabasabye gukomereza aho kandi bakifashisha intore muri gahunda zose bakora kuko byazabafasha mu kwiteza imbere.
Bwana Egide yagize ati “Ibikorwa byanyu biragaragara kandi ni byiza rwose, muzakomeze mujye mushyiramo imbaraga kandi ibikorwa byanyu mubihamagarire abaturage kuko ni ibyabo mubashishikarize gukora kugirango koko mukomeze muzamuke. Imihigo ntabwo ari iy’abayobozi gusa, ahubwo igomba kuzurizwa mu baturage kandi bakayigiramo uruhare rugaragaraâ€
Akarere ka Gisagara nako gategereje kumenya umwanya wako mu mihigo y’uyu mwaka usojwe.


text:
Abaturage bo mu Murenge wa Muhondo, Akagali ka Ruganda bafatanyije n’Abayobozi gukora umuganda usoza ukwezi kwa Nzeri 2017 bacukura umusingi ndetse no gutunda amabuye ahazubakwa ibyumba 7 n’ubwiherero 12 by’amashuri abanza ku kigo cya Ruganda azasimbura amashuri ashaje.
Abaturage batunze amabuye bayajyana ahateganyijwe kubakwa ishuri ribanza rya Ruganda, abaturage bazagira uruhare runini mu myubakire y’ibyo byumba by’amashuri ndetse no kubaka ubwiherero aho Leta biteganyijwe ko nayo izatanga isakaro, inzugi n’amadirisha ndetse no guhemba abafundi bazubaka ayo mashuri umunsi ku wundi.
Muri uwo muganda witabiriwe n’Umunyamabanga uhoraho muri Minisiteri y’Ubutaka n’Amashyamba Bwana Musabyimana Jean Claude, Depite Mukayijore Suzanne , Umuyobozi w’Akarere ka Gakenke Nzamwita Déogratias, Uhagarariye Ingabo mu Karere ka Gakenke, Umuyobozi wa Polisi mu Karere ka Gakenke ndetse n’abaturage b’Umurenge wa Muhondo
Musabyimana Jean Claude, Umunyamabanga uhoraho muri Ministeri y’Ubutaka n’Amashyamba waje ahagarariye Minisitiri w’Ubutaka n’Amashyamba akaba ari nawe ureberera Akarere ka Gakenke yavuze ko yishimiye uburyo abaturage bitabiriye iki gikorwa cyo kubaka amashuri asimbura ashaje.
Yakomeje avuga ko tugomba kugira uburezi bufite ireme ndetse no kugira uburezi kuri bose, turifuza ko abana bakwigira ahantu heza.
Nyuma y’icyo gikorwa cyo gukora umuganda, Umunyamabanga uhoraho muri Minisiteri y’Ubutaka n’Amashyamba yifatanyije n’Abayobozi batandukanye mu gutera ibiti 7 by’imbuto by’ubumwe n’ubwiyunge mu nzira yo gushyigikira gahunda ya Nyakubahwa Perezida wa Repubulika. Ibiti byera imbuto byatewe birimo ipera, indimu, avocat n’umwembe bikazakurikiranwa n’ubuyobozi bw’ikigo cya Ruganda.
Umuyobozi w’Akarere ka Gakenke, Bwana Nzamwita Deogratias yavuze ko batangiye igikorwa cyo kubaka amashuri mashya bakayasimbuza ashaje ndetse no kongera ibindi byumba yagize ati ‘‘Tuzubaka amashuri ibyumba 30 n’ubwiherero 36 mu Karere kose, icyo gikorwa cyo kubaka ayo mashuri bikazatwara amafaranga miliyoni 145 aho icyumba kimwe kizajya gitwara amafaranga miliyoni 7 z’amafaranga y’u Rwanda.
Umuyobozi w’Akarere ka Gakenke yasabye abarezi b’abanyeshuri n’ababyeyi kuba hafi y’abana bashinzwe bareba ko bafite isuku haba ku mubiri ndetse n’imyambaro kugira ngo bahore bafite isuku.
Umunyamabanga Nshingwabikorwa w’Umurenge wa Muhondo Mukeshimana Alice yavuze ko mu Murenge wa Muhondo hazubakwa ibyumba by’amashuri 7 n’ubwiherero 12 mu gihe kandi muri uyu Murenge wose duteganya kuzubaka ibyumba 15 n’ubwiherero 18 byose biteganyijwe ko bizaba birangiye mu kwezi k’Ukuboza 2017.
Yakomeje avuga ko impamvu yo kubaka ibyo byumba by’amashuri ari ugusimbura ibyumba bishaje bakabisimbuza ibishya, abaturage ngo bazagira uruhare mu myubakire y’ayo mashuri, aho bazajya batanga umuganda buri ku wa kane wa buri cyumweru ndetse n’umuganda n’igihe bizaba bibaye ngombwa.
Abaturage basabwe kuzitabira icyumweru cyahariwe ubumwe n’ubwiyunge kizatangira uhereye ku wa 01-07 Ukwakira 2017 aho buri muturage yasabwe kuzaba intumwa yo kwimakaza ubumwe n’ubwiyunge.


text:
Rwanda | Nyabihu: Bitabiriye gukemura ibibazo by’abaturage binyuze muri komisiyo y’akarere ibishinzwe ndetse n’inteko y’abaturage
Mu rwego rwo guca akarengane, amakimbirane, ibibazo bitandukanye bya hato na hato by’abaturage, mu karere ka Nyabihu hashyizweho inteko z’abaturage zifasha gukemura ibibazo mu baturage mu gihe bigaragaye hirya no hino mu mirenge itandukanye. Izo Komisiyo zikaba zunganirwa na Komisiyo y’akarere nayo ifite gukemura ibibazo b’abaturage mu nshingano zayo mu gihe birenze inteko z’abaturage cyangwa bibaye ngombwa.
Ibi bibazo abaturage baba bafitanye bikemurwa inteko z’abaturage cyangwa Komisiyo y’akarere bajya ahabereye icyo kibazo hanyuma bakacyumva bakanirebera ukuri kuri cyo nyuma bakagikemura bakurikije ukuri biyumviye bakanibonera. Mu bibazo bikunze gukemurwa harimo ibyo kurengera kw’abaturage ku mirima y’abandi n’iby’imanza zitarangira ahanini bikemurwa na Komisiyo.
Nk’uko Rudaseswa Eugene ukora mu ishami ry’imiyoborere myiza n’ubutabera yabidutangarije, mu gukemura ibibazo by’abaturage izi nteko z’abaturage zikaba zijya ahabereye ikibazo zikagikemura zifashwa na komisiyo y’akarere nayo igenda ijya mu mirenge igize akarere ka Nyabihu, igakemura ibibazo bitandukanye ishyikirizwa.
Urugero yatanze nko mu murenge wa Muringa, komisiyo yicaranye n’abaturage bafite ibibazo by’imanza zitarangizwa bagirwa inama y’inzira zihuse banyuramo imanza zikarangizwa ndetse n’ibindi bibazo byabonetse birakemurwa. Muri uyu murenge kandi abaturage hamwe na Komisiyo bakemuye ikibazo cy’uburengere mu murima cy’umugore witwa nyirasafari yari afitanye na mugenzi we.
Umusaruro w’inteko z’abaturage na Komisiyo y’akarere ,mu gukemura ibibazo by’abaturage ukaba ugenda urushaho kuba mwiza kuko kuva mu kwezi kwa Nyakanga 2011 kugeza muri Kamena 2012,Rudaseswa avuga inteko z’abaturage zakiriye ibibazo 1024 byose bikemurwa neza. Naho Komisiyo y’akarere,igenda ijya mu mirenge 1 mu gihembwe yakiriye ibibazo 153 byose birakemurwa. Ikigamijwe akaba ari uguteza imbere imiyoborere myiza n’ubutabera mu baturage.


text:
Komisiyo y’Inama y’Abepiskopi ishinzwe Iyogezabutumwa mu rubyiruko
Commission Episcopale pour la Pastorale des Jeunes : CEPJ
Ni rumwe mu nzego z’Inama y’Abepiskopi b’u Rwanda ( Conférence des Evêques Catholiques du Rwanda). Urwo rwego rwashyiriweho kugira ngo rwite by’umwihariko ku rubyiruko. Rufite inshingano zo guhuza ubutumwa bw’inzego z’urubyiruko z’amadiyosezi yo mu Rwanda uko ari icyenda no mu miryango y’urubyiruko n’abana (Mouvements et Associations des jeunes). igera kuri makumyabiri n’itandatu, hagamijwe kunonosora iyogezabutumwa mu rubyiruko. Kugira ngo urwo rubyiruko rube abakristu beza bakeye kuri roho no ku mubiri, bifashije, bafitiye akamaro Kiliziya, Igihugu ndetse n’isi muri rusange. CEPJ yashyizweho n’abepiskopi mu nama yabo isanzwe yo kuva kuwa 18 kugera kuwa 21 Nzeri 1989 ihabwa ubutumwa bwo kwita ku rubyiruko
Iyi Komisiyo yita ku bana, abangavu, ingimbi, abasore n’inkumi. Yita ku rubyiruko rwiga n’urutiga, kubari mu mijyi no mu byaro.
Gushyiraho iyi Komisiyo byabaye intambwe ikomeye muri Kiliziya mu Rwanda mu rwego rwo kwita ku rubyiruko. Bigasaba kubatega amatwi no kubafasha gutegura ubuzima bwabo uko bikwiye.
- Guhuza ibikorwa by’Iyogezabutumwa mu rubyiruko muri Kiliziya mu Rwanda ;
- Kubaka inzego z’urubyiruko no kuzishyigikira ;
- Gutegura amahuriro y’urubyiruko ku nzego zinyuranye ;
- Gutegura amahugurwa n’imyiherero ;
- Gutegura Misa z’urubyiruko n’iz’abana ;
- Gutegura Umunsi w’urubyiruko ku rwego rw’igihugu(Journée Nationale de la Jeunesse) ;
- Gutegura Iminsi Mpuzamahanga y’Urubyiruko (Journées Mondiales de le Jeunesse) ;
- Gushishikariza urubyiruko kwiteza imbere no kwitegurira ejo habo ;
- Gushyikirana n’abafatanyabikorwa n’abaterankunga banyuranye ;
Iyi Komisiyo iyoborwa n’Umwepiskopi, ubu ni Myr Servilien NZAKAMWITA, umwepiskopi wa Byumba, ikagira umupadiri ukora mu bunyamabanga buhoraho. Ibiro by’iyi Komisiyo biri i Mbare muri Diyosezi ya Kabgayi.
Byanditswe : tariki ya 07 Ugushyingo 2017 saa 07:13:53, ubu
, : 394
Uwabitangaje : Robert MAKUTA
Liturujiya y'uyu munsi
Umwaka B, Imbangikane
Kuwa gatandatu, kwambara icyatsi
Isomo rya 1 : 2 Sam 1,1-4.11-12.19.23-27
Kuzirikana : Zab 80 (79)
Ivanjili : Mk 3,20-21.
Fabiyani Papa n’uwahowe Imana (250)
Sebastiyani Uwahowe Imana (288)
Inkuru zeheruka gutangazwa
Ubutumwa bw'Abepiskopi
Inyigisho
Aho tubarizwa
Commission Episcopale pour la Pastorale des Jeunes, C.E.P.J.C/o Cité des Jeunes "Nazareth" de Mbare
B.P. 66 Gitarama
Tél. : +250 787 171 955
E-mail : cepj@urubyiruko.org
Website : www.urubyiruko.org


text:
Bamwe mu baturage bo mu Karere ka Burera bavuga ko batiyumvisha impamvu imodoka yako yangirikira abayobozi barebera ntibagire icyo bakora.
Iyo ugeze ku Biro by’Akarere ka Burera usanga haparitse imodoka yo mu bwoko bwa Nissan Hard Body, ifite purake ya Leta GR 869 C, yarenzweho n’ivumbi ndetse munsi yayo haratangiye kumeramo ibyatsi.
Iyo modoka usanga bimwe mu byuma byayo byaratangiye kuzaho umugese bitewe n’igihe kinini abaturage bavuga ko ihamaze ihaparitse, aho bemeza ko ihamaze umwaka urenga.
Nubwo batifuje ko dutangaza imyirondoro yabo abaturage ndetse na bamwe mu bakozi b’akarere baganiriye n’Izubarirashe.rw, bavuga ko iyo izuba rivuye ricana kuri iyo modoka, imvura yagwa ikayinyagira kandi hari parikingi ihari isakaye.
N’ubwo iyo modoka yaba yarapfuye ngo hari uburyo yafatwa, aho kuyireka ikangirika kandi ari umutungo w’Abanyarwanda, nk’uko abaturage bakomeza babisobanura.
Ubuyobozi bw’Akarere bwo buvuga ko iyo modoka yapfuye muri Gashyantare 2016, aho ngo babimenyesheje Minisiteri ishinzwe ibikorwaremezo (MININFRA) ngo izayiteze cyamunara.
Gusa abaturage bemeza ko ari uburangare bw’abayobozi babo ngo kuko bari bakwiye kuyishyira ahantu hatwikiriye ndetse bakazajya banagenzura ibyuma byabo ko bitakwangirika.
Umwe muri abo baturage yagize ati “Nkunze kuza hano ku biro by’akarere, ariko iriya modoka nyihabonye mu gihe kitari munsi y’umwaka. Nkatwe abaturage turabireba tukumirwa gusa, tukibaza impamvu igikoresho nka kiriya gifitiye igihugu akamaro kigenda kikangirika bene kariya kageni.
Yunzemo ati “Ntabwo byumvikana uburyo imodoka za meya, ba visi meya na gitifu zose ziba ziri ahantu hatwikiye, ntizinyagirwe ntizinicwe n’izuba, wagera ku modoka ya Leta ugasanga imaze umwaka wose iri ahantu nka hariya!”
Undi muturage avuga ko hari abantu batajya bafata neza ibikoresho bya Leta, aho ngo iyo modoka iyo iza kuba nk’iy’umuyobozi w’akarere itari kuba imeze ityo.
Yagize ati “Ariko amafaranga ya Leta yaragowe rwose, buriya se meya iriya modoka ari iye ku giti cye yakwemera ko ijyaho ikangirika kuriya. Hari abantu bajyaho bakumva ko bafata ibya Leta uko bishakiye kandi ari ibya rubanda muri rusange.”
Umuyobozi w’Akarere wungirije ushinzwe iterambere ry’ubukungu, Habumuremyi Evariste avuga ko iyo modoka yapfaga bakayitangaho amafaranga menshi bituma basaba MININFRA ko yazayisubirana. Ubu ngo aka karere kamaze kugura indi iyisimbura.
Yagize ati “Buriya iriya modoka niba warayibonye, ni imodoka ifite purake ya Leta, iradufasha ariko iyo bigeze igihe igapfa cyangwa bikagaragara ko amafaranga ayikoresha amaze kuba menshi ugereranyije n’akazi ikora twebwe dusaba MININFRA kuko ari yo ifite mu nshingano ibinyabiziga bya Leta kuza ikayisubirana cyangwa ikareba ikindi iyikoresha, ubwo rero ibyo twarayibisabye, bakoze n’igenzura (expertise), dutegereje ko bazaza bakayiteza cyamunara kuko twamaze no kugura indi iyisimbura.”
Umunyamakuru: Yapfuye ryari? MININFRA muyimenyesha ryari?
Visi Meya: Ndumva yarapfuye nko mu kwa kabiri, kuva icyo gihe twahise tumenyesha MININFRA dutegereje ko baza bakayiteza cyamunara.
Umunyamakuru: Nta mpungenge mufite ko ishobora kwangirika?
Visi Meya: Byo birashoboka ni yo mpamvu tubikurikirana, ariko urumva niba ari ikigo kimwe gishinzwe ibyo byose mu gihugu hose hari igihe na MININFRA iba ifite gahunda yapanze buriya ikaba itaragerwaho (imodoka) n’ubunini bwa serivisi isabwa mu gihugu. Ariko bitinze yakwangirika.


text:
Muzabamenyera ku mbuto zabo – Matayo 7:16
Abantu batari bake, biyemerera ko bazi Imana. Nyamara uko babivuga kenshi mu magambo si ko bigaragara mu bikorwa. Bavuga ko bazi Imana ariko imirimo bakora ikabihakana. Mu matorero tubarizwamo; akenshi yo dushaka kuvuga abantu twemera nk’abakuze mu mwuka, tuvuga icyo bakora. Inshingano zabo mu itorero, abavuga neza, abagaragara kenshi imbere y’abantu, abafite imyanya y’ icyubahiro mu itorero, ndetse bamwe bafite n’ impano zihambaye nko guhanura no gukora ibitangaza. Ariko Yesu kristo we atuburira ko atariho dukwiye kubarebera. "Abenshi bazambaza kuri uwo munsi bati ‘Mwami, Mwami, ntitwahanuraga mu izina ryawe, ntitwirukanaga abadayimoni mu izina ryawe, ntitwakoraga ibitangaza byinshi mu izina ryawe?’. Ni bwo nzaberurira nti ‘Sinigeze kubamenya, nimumve imbere mwa nkozi z’ibibi mwe" Matayo 7:22-23 .
Gukura kw’abantu b’Imana kugaragarira mu mbuto za bo –Matayo 7:16. Iyo turebye mu migani myinshi Yesu yagiye acira abigishwa be, nk’ uwo urumamfu mu ngano, uw’urukungu mu masaka –Matayo 13: 24-30; ni imigani yerekana ko abantu bashobora kwishushanya igihe kirekire ariko iyo igihe cyo kwera kigeze , bose barasobanuka. Ntawasoroma imbuto z’ umutini ku gitovu. Muzabamenyera ku mbuto zabo. Mbese hari abasoroma imizabibu ku mugenge, cyangwa imbuto z’umutini ku gitovu? Matoya 7:16 . Iyo igihe kigeze , icyo turi cyo kigaragarira mu mbuto twera.
Abayoborwa n’umwuka bazera imbuto z’ umwuka kandi abayoborwa na kamere na bo bazera imbuto za kamere. "Dore imirimo ya kamere iragaragara ni iyi: gusambana no gukora ibiteye isoni n’iby’isoni nke, no gusenga ibishushanyo, no kuroga no kwangana no gutongana, n’ishyari n’umujinya n’amahane, no kwitandukanya no kwirema ibice, no kugomanwa no gusinda, n’ibiganiro bibi n’ibindi bisa bityo. Ndababwira hakiri kare nk’uko nababwiye kera, yuko abakora ibisa bityo batazaragwa ubwami bw’Imana .Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda"- Abagalatiya 5: 19- 22.
Niba ushaka kwigenzura ngo urebe uko uhagaze mu mwuka, soma aya magambo akurikira witonze. Ahanditse Urukundo uhasimbuze amazina yawe. Hanyuma ingingo wumva igutsinda usenge Imana ikuguranire. "Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi ahubwo rwishimira ukuri, rubabarira byose, rwizera byose, rwiringira byose, rwihanganira byose"- 1Abakorinto 13 : 4-7.
Ujye uhora wisuzuma binyuze ku cyo aya magambo avuga , uyitondere kugeza igihe uzumva warahinditse, wera imbuto nziza.


text:
Ku bufatanye n’Akarere ka Gakenke n’Impuzamiryango Pro-Femmes Twese Hamwe, abayobozi mu nzego zitandukanye basobanuriwe itegeko no 32/2016 ryo kuwa 28/08/2016 rigenga abantu n’umuryango mu rwego rwo kwigisha abaturage ibikubiye muri iryo tegeko.
Iryo tegeko rishya rigenga abantu n’umuryango ntabwo ryari risanzwe rimenyerewe, bakaba bagiye kurisakaza mu baturage kugira ngo barusheho kurimenyekanisha, mu ngingo zaryo hari irigenga umuntu ku giti cye rikubiyemo ubuzimagatozi, ibiranga umuntu, irangamimerere n’ubushobozi bw’abantu naho mu muryango hari ishyingirwa n’isano hagati y’ababyeyi n’abana.
Uwimbabazi Alice, Umukozi w’Impuzamiryango Pro-Femmes Twese Hamwe ushinzwe guhuza ibikorwa no kongerera abagore ubushobozi ku bijyanye n’ubuyobozi yifashishije itegeko No 32/2016 ryo kuwa 28/08/2016 rigenga abantu n’umuryango, ingingo ya 259 yasobanuye igihe umugabo ashobora kwihakana umwana wavutse kuwo bashakanye,
Agaragaza ko mu gihe kiri hagati y’iminsi magana atatu (300) n’iminsi ijana na mirongo inani (180) ibanziriza ivuka ry’umwana atabonanye na nyina w’uwo mwana agaragaza ko yari ahantu kure cyangwa se ko atashoboye kubera ibyago byamugwiriye bikamubuza.
Izindi mpamvu zituma umugabo ashobora kwihakana umwana uvutse mbere y’iminsi ijana na mirongo inani (180) nyuma y’ishyingirwa ry’ababyeyi, iyo mbere y’ishyingirwa yamenye ko uwo bagiye gushyingiranwa atwite.
Umugabo agomba kwandikisha umwana mu gitabo cy’irangamimerer mu gihe kitarenze iminsi 30 avutse, akiyemeza kuba se w’umwana byaba mu mvugo cyangwa mu nyandiko.
Umwana n’ubwo yaba yavutse mu buryo butemewe n’amategeko nk’abana b’inzererezi cyangwa abana batoraguwe, bafite uburenganzira bwo kwandikishwa mu gitabo cy’irangamimerere n’umwe mu babyeyi cyangwa umuntu umurera.
Alice Uwimbabazi yagize ati ‘‘Abana muri rusange bafite uburenganzira bwo kumenywa n’ababyeyi babo, kwandikishwa mu gitabo cy’irangamimerere cyabugenewe, kurerwa n’ababyeyi babo, kuko iryo tegeko riha inshingano ababyeyi byo kwita ku bana’’, Muri rusange bivuze kwitabwaho n’ababyeyi babo mu muryango.
Bamwe mu bitabiriye amahugurwa bavuze ko hari itegeko risanzwe bari bazi ari naryo ryakurikizwaga mu mirimo yabo ya buri munsi, none bakaba bugutse ubumenyi ku itegeko rigenga abantu n’umuryango, bikaba bizabafasha mu kazi kabo no kunoza serivisi baha abaturage.
Bakomeje bavuga ko icyo bagiye gukora ngo bumvikanishe iryo tegeko rishya ari uko mu bikorwa bya buri munsi bakora nko mu nama z’inteko z’abaturage kenshi na kenshi iby’ingenzi bibareba bazabibabwira kugira ngo babimenye babishyire mu bikorwa.
Uwimana Catherine, Umuyobozi w’Akarere ka Gakenke wungirije ushinzwe Imibereho Myiza y’Abaturage yavuze ko ku bufatanye na Pro-Femmes Twese Hamwe, abayobozi mu nzego zitandukanye bagiye kwigisha abaturage ku itegeko rigenga abantu n’umuryango.
Yagize ati ‘‘iri tegeko ni rishya, abayobozi bagomba kurisobanukirwa mbere y’uko barisobanurira abandi”. Ashimira Pro-Fammws Twese Hamwe yateguye aya mahugurwa kugira ngo abayobozi n’abakozi babifite mu nshingano bari sobanurirwe babone uko barigeza ku baturage bahagararye.
Umuyobozi w’Akarere ka Gakenke Wungirije ushinzwe Imibereho Myiza y’Abaturage yavuze kandi ko iryo tegeko ryari rikenewe kugira ngo bubake umuryango bifuza, bubake Igihugu bifuza kuko iyo abantu bazi itegeko baba badahuzagurika, bakamenya icyo rivuga, bagafata n’umwanya wo guhugura abo bayobora kugira ngo babyumve kimwe kandi babishyire mu bikorwa.
Abayobozi bitabiriye amahugurwa ku itegeko NO 32/2016 ryo kuwa 28/08/2016 rigenga abantu n’umuryango harimo, Umunyamabanga Nshingwabikorwa w’Agateganyo mu Karere ka Gakenke, Uhagarariye urwego rw’Umutekano(Ingabo, Polisi, Reserve Force,NISS, DASSO, Abanyamabanga Nshingabikorwa b’Imirege igize Akarere ka Gakenke,Umunjyanama wa Komite Nyobozi y’Akarere ka Gakenke, Umukozi mu Ishami ry’Imiyoborere myiza,Uhagarariye Komite ya CNF ku rwego rw’Akarere, Abakozi ba MAJ, Ushinzwe Amategeko ku Karere ndetse n’Imboni ya Pro-Fammes Twese Hamwe mu Karere ka Gakenke.
Itegeko N° 32/2016 rigenga abantu n’umuryango mu Rwanda ryatowe n’Inteko Ishinga Amategeko ku wa 30 Werurwe 2016, ritangazwa mu Igazeti ya Leta nº 37 yo ku wa 12/09/2016.
Iryo tegeko ryaje risimbura itegeko nº 42/1988 ryo ku wa 27 Ukwakira 1988 rishyiraho Interuro y’Ibanze n’Igitabo cya Mbere cy’Urwunge rw’Amategeko Mbonezamubano.


text:
ISOMO RYA MBERE
Igitabo cy’Intangiriro (Intg 2,7-9; 3,1-7a)
Igihe Uhoraho Imana yaremaga ijuru n’isi, 2,7yabumbye Muntu mu ibumba rivuye mu gitaka, amuhuha mu mazuru umwuka w’ubuzima, nuko Muntu aba muzima. 8Ubwo Uhoraho Imana atera ubusitani iburasirazuba muri Edeni, ahatuza Muntu yari amaze kubumbabumba. 9Uhoraho Imana ameza mu gitaka ibiti by’amoko yose binogeye amaso kandi biryoshye; ameza n’igiti cy’ubugingo mu busitani hagati, n’igiti cy’ubumenyi bw’icyiza n’ikibi.
3,1Inzoka yari inyaryenge kurenza izindi nyamaswa zose zo mu gasozi Uhoraho yari yahanze. Ibaza umugore iti «Koko Imana yaravuze ngo ntimukagire igiti cyo muri ubu busitani muryaho?» 2Umugore asubiza inzoka ati «Imbuto z’ibiti byo muri ubu busitani dushobora kuziryaho, 3naho ku mbuto z’igiti kiri hagati y’ubusitani, Imana yaravuze iti ‘Ntimuzaziryeho, ntimuzazikoreho, ejo mutazapfa.’» 4Inzoka ibwira umugore iti «Gupfa ntimuzapfa! 5Ahubwo Imana izi ko umunsi mwaziriyeho, amaso yanyu azahumuka maze mukamera nk’Imana, mukamenya icyiza n’ikibi.» 6Umugore arareba asanga cya giti kiryoshye, kinogeye amaso kandi cyanashobora gutanga ubwenge. Asoroma imbuto zacyo aryaho, ahaho n’umugabo we bari kumwe. Na we ararya. 7aNuko amaso yabo bombi arahumuka, bamenya ko bambaye ubusa.
ZABURI (Zab 51 (50),3-4, 5-6ab, 12-13, 14.17)
Inyik/ Nyagasani, tugirire imbabazi kuko twagucumuyeho.
Mana yanjye, ngirira imbabazi ukurikije ineza yawe;
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Koko nemeye ibicumuro byanjye,
icyaha cyanjye kimpora imbere.
Uwo nacumuyeho ni wowe wenyine,
maze ikibi wanga mba ari cyo nkora!
Mana yanjye, ndemamo urnutima usukuye,
maze umvugururemo ibitekerezo biboneye.
Ntunyirukane ngo unte kure yawe,
Cyangwa ngo unkuremo umwuka wawe uzira inenge.
Ahubwo mpa kwishimira ko nakijijwe
Kandi unkomezemo umutima wuje ineza.
Nyagasani, bumbura umunwa wanjye,
Maze akanwa kanjye gatangaze ibisingizo byawe.
ISOMO RYA KABIRI
Ibaruwa Mutagatifu Pawulo Intunwa yandikiye Abanyaroma (Rom 5, 12-19)
Bavandimwe, 12icyaha cyadutse mu nsi gikuruwe n’umuntu umwe, kandi n’urupfu rukuruwe n’icyaha, bityo urupfu rucengera abantu bose kuko bose bacumuye…13Koko rero na mbere yuko amategeko atangazwa, icyaha cyariho mu nsi, n’ubwo nta we cyahama iyo nta mategeko ariho. 14Nyamara urupfu rwaraganje kuva kuri Adamu kugera kuri Musa, ndetse no ku batakoze icyaha kingana n’icya Adamu, ari we washushanyaga Uwari ugiye kuzaza.
15Ariko ineza ntigira ihuriro n’icyaha. Koko rero n’ubwo abenshi bapfuye bazize icyaha cy’umuntu umwe, ineza y’lmana n’ingabire y’ubuntu bw’umwe Yezu Kristu, zasesekaye kuri benshi ku buryo busumbijeho. 16Kandi rero ingabire ntiyagereranywa n’icyaha cy’umwe: kuko icyaha cy’umwe cyaciriwe urubanza rwo gucibwa, naho impuhwe zigiriwe ibyaha byinshi zigeza ku butungane. 17Niba koko urupfu rwaraganje rutewe n’umuntu umwe, rutewe n’icyaha cy’umuntu umwe, ku buryo busumbijeho abahabwa ineza n’ingabire zitabarika z’ubutungane, bazaganza mu bugingo babikesha umutu umwe Yezu Kristu.
18Bityo rero nk’uko icyaha cy’umwe cyatumye abantu bose bacibwa, ni ko n’igikorwa cy’ubutungane bw’umuntu umwe, kizatuma abantu bose bahabwa ubutungane butanga ubugingo. 19Koko rero, nk’uko ukutumvira k’umuntu umwe kwatumye benshi icyaha kibahama, ni ko n’ukumvira k’umwe kuzatuma benshi baba intungane.
IBANGONDIRIMBO RIBANZIRIZA IVANJILI (Mt4,4)
Nyagasani, ijambo ryawe ni Ukuri, n’itegeko ryawe rikaba agakiza.
Umuntu ntatungwa n’umugati gusa,
ahubwo atungwa n’ijambo ryose rivuye mu kanwa k’Imana.
Nyagasani, ijambo ryawe ni Ukuri, n’itegeko ryawe rikaba agakiza.
IVANJILI
Matayo (Mt 4, 1-11)
Muri icyo gihe, Yezu amaze kubatizwa 1ajyanwa na Roho Mutagatifu mu butayu kugira ngo ashukwe na Sekibi. 2Asiba kurya iminsi mirongo ine n’amajoro mirongo ine, hanyuma arasonza. 3Nuko umushukanyi aramwegera, aramubwira ati «Niba uri Umwana w’Imana, tegeka aya mabuye ahinduke imigati.» 4Yezu aramusubiza ati «Haranditswe ngo ‘Umuntu ntatungwa n’umugati gusa, ahubwo atungwa n’ijambo ryose rivuye mu kanwa k’lmana.’» 5Nuko umushukanyi amujyana mu murwa mutagatifu, amuhagarika ku gasongero k’Ingoro 6maze aramubwira ati «Niba uri Umwana w’Imana ijugunye hasi; kuko handitswe ngo ‘Izategeka abamalayika bayo kuzagusama, kugira ngo udasitara ku ibuye.’» 7Yezu aramusubiza ati «Biranditswe kandi ngo ‘Ntuzagerageze Nyagasani Imana yawe.’» 8Umushukanyi yongera kumujyana ku musozi muremure, amwereka ingoma zose z’isi n’ubukire bwazo, 9nuko aramubwira ati «Ibyo byose nzabikugabira, numpfukamira ukandamya.» 10Yezu aramusubiza ati «Igirayo Sekibi, kuko handitswe ngo ‘Uzaramye Nyagasani Imana yawe, ube ari We uzakorera wenyine.’» 11Umushukanyi amusiga aho. Ubwo abamalayika baramwegera, baramuhereza.


text:
Muraho bakunzi b’ikinyamakuru Imirasire.com. Mbandikiye ngirango mungire inama y’icyo nakora nkagarura umugore wanjye wahukanye kuko ntari nkibasha gutera akabariro.
Muraho bakunzi b’ikinyamakuru Imirasire.com. Mbandikiye ngirango mungire inama y’icyo nakora nkagarura umugore wanjye wahukanye kuko ntari nkibasha gutera akabariro.
Nagize ikibazo gikomeye cy’uburwayi butuma ntabasha gutera akabariro neza. Ngitangira byatangiye ndangiza vuba mu gihe cy’imibonano mpuzabitsina. Ubwo burwayi bwaje nyuma y’imyaka 3 nshakanye n’umugore wanjye.
Muri icyo gihe ngifatwa hari igihe umugore wanjye yankaresaga cyane najya gushyiramo ngahita ndangiza kandi igitsina nticyongere guhaguruka.
Mu ntangiriro z’uyu mwaka byahumiye ku mirari ubwo nahuraga n’uburwayi bwa diyabeti noneho n’ubushake buragenda burundu. Kuri ubu maze amezi 6 ntatera akabariro kandi nta n’ubushake mfite bwo kubikora.
Umugore wanjye yabonye bimeze bityo ahitamo kwahukana ambwira ko icyo yaje gushaka iwanjye nakimwimye ko azagaruka nakibonye.
Bakunzi b’uru rubuga mungire inama, nakora iki kugira ngo nkire ubwo burwayi n’umugore wanjye agaruke mu rugo. Mungire inama ndabasabye.
Umusomyi wa Imirasire.com
Ibitekerezo
Ubwo c wowe uri uwo mugore wabigenza ute reba umuntu kuruhande akwigishe cg muganga bitihise urarukomba Kanda hano umusubize
Yewe Niwowe Wabiteye Yubibona ugahita0wivuza Imanaizabigukiza .Umuhangawogukira Ubugwayi Araburata. Kanda hano umusubize
NDUMVA UMUTI WAKWEGERA UMUGANGA Kanda hano umusubize
Pole sana. Ariko se uwo mugore utihangana ubwo azubaka? Ubundi urukundo ko rwihangana ubwo uwo aragukunda? Hari iza plastic wakoresha mugihe uri kwivuza ..kandi akarangiza.. ariko ntate urugo. ubwo Arashaka nimpamvu yo kuguca inyuma. Mufite abana? Uziko impamvu sex ishobora kwanga ari utubazo tuba turi ahantu mumutwe.. Kanda hano umusubize
Mwiriwe, uwu mugore ntiwamurenganya dore umugabo yagiye kunyara asanga impisi yamwihishe iba imuciye imboro nuko abimbiye umugore ati genda nawe ikujyane nonese ko umuntu agiye wowe uje gukora iki? Kanda hano umusubize
Ihutire kwamuganga kuko waratinze! Kanda hano umusubize
mwebwe bazo nbanduza imungu bafite urashaka gushira ubuzima bwawe mukaga ushaka abakuzi aho ubonye hose Kanda hano umusubize
Niwirukire Abaganga Hamwe Namasengesho Meshi Imana Igufashe Amen. Kanda hano umusubize
ihangane kabisa Kanda hano umusubize
Abo Bantu bajye bavuga ivuriro bakorera kuko ntabwo umuntu yivuriza kuri WhatsApp. Niba imiti yabo yemewe na Leta Kanda hano umusubize
Birababaje ko umwe mu bashakanye yatangiye mugenzi we kubera uburwayi. Niba yaragiye kubera ubwo burwayi birumvikana ko n'ikindi gihe uzaarwara cyangwa ukagira n'ibindi bibazo azaguta. Uwo si umugore w'irwanda. Ivuze nukira uzafate izindi ngamba ariko jyewe sinaguha inama zo kujya kumucyura. Kanda hano umusubize
Birababaje ko umwe mu bashakanye yatangiye mugenzi we kubera uburwayi. Niba yaragiye kubera ubwo burwayi birumvikana ko n'ikindi gihe uzaarwara cyangwa ukagira n'ibindi bibazo azaguta. Uwo si umugore w'irwanda. Ivuze nukira uzafate izindi ngamba ariko jyewe sinaguha inama zo kujya kumucyura. Kanda hano umusubize
Ndashaka umudamu ufite gahunda yo kuryoshya akanshimisha nange nkamufasha uko mbashije. ufite gahunda? tel:0788943346/0728943346 THANKS Kanda hano umusubize
Yoooohh pore disi hamagara izo nimero wenda Imana izagufasha.hagataho nange ndumu fille mere.umwana umwe.ndifuza umukunzi twakundana twahuza tukarushinga bindimo kubaka ubyifuza yampamagara 0736043824. Abateshamutwe wapi ufite gahunda abari munsi ya 25ans wapi mumfashe mfite urukundo kdi nkeneye undi urufite tugahuza.murakoze Kanda hano umusubize
Muraho Banyita Maman Aime ndi umumama w'abana batatu. Nanjye umugabo wanjye yagize icyo kibazo cyo kurangiza vuba no kudashaka gutera akabariro. We yabiterwaga n'uburwayi bwa diyabeti yari afite Hari igihe yayiyishyiragamo igahita igwa. Ubundi akamara nk'amezi umunani adatera akabariro. Nageze aho nshaka ku ruhande umwunganizi ariko nyuma nza kugira ubwoba mu gihe umugabo wanjye yabimenya. Nabitekerereje umudamu w'inshuti maze andangira umugabo ukora mu bashinwa uvura akoresheje imiti ikorwa n'abashinwa. Uwo yaje guha umugabo wanjye imiti ya Food Supplement imuvura ubwo burwayi bwo kurangiza vuba na diyabeti. Ubu asigaye atera akabariro nkumva ndanyuzwe cyane. Ibyo kumuca inyuma nabaye mbihagaritse. nawe niba ukeneye gufasha wahamagara uwo mugabo wavuye umugabo wanjye akamufasha. Uwo mugabo numero ye ni 078715012 Kanda hano umusubize
nimero yumuntu wagufashije ntabwo yuzuye Kanda hano umusubize
Uzamuhamagare kuri +250787150912 Kanda hano umusubize
Njye ndashaka nimero yawe iyanjye ni 0738999299 Kanda hano umusubize
Uzahamagare cyangwa unyandikire Kuri Watsap kuri (+250)787150912 Kanda hano umusubize
wamugabo warakubitse nitwa Gisa nange nakoze acisida nkomereka umutsi uzana inkari namasora nambayende ndashyukwa ndarongora ariko iyondangije sipm zinyura muri sonde umugore yabaye byumvese yishakira upfubuzi bintera agahinda ndamusezera none twifatanye tukira wegere inzobere ukira Kanda hano umusubize
Muraho Nitwa Claude nanjye icyo kibazo nigeze kukigira ariko njye byaterwaga no kuba narigeze kwikinisha kera nkiri umusore. Nigeze kujya kwivuza kuri Fayisali biranga njya no kubitaro byo ku Muhima biranga. Naje kuvurwa n'imiti ikorwa n'abashinwa yo mu rwego rwa food Supplement nahawe n'umuganga ukorana n'abashinwa. Uwo mugabo numero ye ya Telefoni ni +(250)787150912. Ni nayo akoresha kuri Watsapp Kanda hano umusubize
Kwikinisa Rero Nukbiheba. Wikinishije Igihe Kingana Gute Wewe? Kanda hano umusubize
ESE KARI UWO MUSHINWA YUMVA IKINYARWANDA AKANAKIVUGA Kanda hano umusubize
ESE KARI UWO MUSHINWA YUMVA IKINYARWANDA AKANAKIVUGA ABARIZWA HE Kanda hano umusubize
ndumurund nkakund ibitekerez vyimirasire nanjefit ikibazo cokurangiz vub narikinishij imyak nkamirongibirinitat hahez amezi atat ndabihevy mwafashankakir murakoz Kanda hano umusubize


text:
Twe gucogorera gukora neza, kuko igihe nigisohora tuzasarura nitutagwa isari. Abagalatiya 6:9
Ni kenshi abantu bahura n’imbogamizi zitandukanye zishobora kubabuza kuba muhamagaro wo gukorera Imana neza.
Iteka Satani ahora agambiriye kutubuza kuba aho Imana idushaka, agakora uko ashoboye ngo aduce intege. Iyo tutabaye maso ngo twinginge Imana iturwanirire, twisanga twatsinzwe ntitugere aho Imana itwereka.
Intumwa Pawulo iratugira inama inyuze mu rwandiko yandikiye Abagalatiya, ko tudakwiye gucogorera gukora neza, kubera ko nitutagwa isari ngo tubivemo tutaragerayo, Imana izaduhemba.
Mu yandi magambo ibyo turi gukora byiza, dukomeze tubyongere n’umwete mwinshi kuko hari umusaruro w’imvune tuvunikira mu isi.
Wongere urebe niba utari ugeze aho ucogora mu gukora neza. Harubwo bigora abantu gukora neza kubera kunanirwa mu mahitamo igihe bafata ibyemezo.
Iyo umaze gucogora bituma ukora ibitandukanye no kwizera kwawe.
Gucogora bikumvisha ko ibintu byinshi bidashoboka aho gutekereza no kwizera ko Imana ishobora kubikora wenda kuko yabivuze.
Mu buzima abantu besnhi babuzwa no kugera iyo bakagombye kugera ikibazo cyo gucika intege. Umuntu wamaze gucogora, ahita atakaza ibyiringiro bye kuko ataba abasha kureba ejo ngo ahabone. Ashobora kubona gukora neza neza ntacyo bimaze agahitamo kwituriza hagapfa byinshi.
Umuntu ashobora kwibaza:
Ni gute nitwara iyo ntsinzwe?
Mbigenza nte iyo bitagenze uko nifuzaga? Ese numva mpungabanye? Ese mpitamo kurira? Ese ndakomeza ngo nsoze ibyo natangiye? Ikigereranyo cyo kwihangana kuri jye kingana gute?
Mu buzima nta kintu wageraho mu buryo bworoshye udafite kwihangana. Ugomba guhagarara, ugakora udacogoye, buhoro buhoro ukagera aho ugomba kugera.
Abantu baba abadasanzwe ni ababasha kwihanganira mu byo bakora ntibacogore.
Wirinde gucogorera gukora neza, ahubwo ukomere niwumva ucitse intege nturambirwe kuko ibyiza biraharanirwa. Uzasarura nutagwa isari kuko Imana idakiranirwa ngo yibagirwe imirimo myiza abera bayikorera.


text:
Abantu batandukanye bemeza ko umukobwa wize cyane kandi unafite amafaranga menshi, abasore batinya kumurambagiza bikaba byamuviramo kugumirwa ariko hari n’abavuga ko icyo ari ikibazo cy’imyumvire. Nta bushakashatsi bwakozwe mu Rwanda ngo hagaragazwe niba koko abakobwa baminuje kandi bafite amafaranga bakunze kugumirwa , ariko mu biganiro by’abantu ku giti cyabo hari abemeza ko ibi bishobora kuba ari ukuri, abandi bakabihakana. Ibitekerezo ...Read More »
Gushaka Umukunzi
Mungire Inama:Navuye ku ishuri nsaga umusore dukundana arimo gusambana n’undi mukobwa! Nkore iki?
Nitwa Dianne, nkaba ndi umurundikazi ariko uba mu Rwanda bitewe nuko mpikundira, numva binyuze kandi maze no kuhagira inshuti nyinshi. Nakundanye n’umusore ahagana mu mwaka wa 2014, tujyana iwabo anyerekana mu muryango nanjye mujyana iwacu baramumenya ndetse baranamwishimira ku buryo iyo mama yamaraga icyumweru atamenye amakuru ye ngomba kuba mfite igisubizo ndibusubize. Umunsi umwe nararwaye ndi ku ishuri ariko bidakanganye, ...Read More »
Dore Ibinyoma 10 abasore bakunze kubeshya abakobwa Bakundana “REBA HANO”
Iyi nkuru yakozwe hifashishijwe ibitekerezo byo ku rubuga Elcrema. 1. Umubare w’amafaranga akorera Abasore benshi burya ngop ntibakunda kuvuga umubare nyawo w’amafaranga akorera, ashobora kubwira umukobwa macye ku yo akorera kugira ngo atamusaba impano z’umurengera cyangwa se akamubwira menshi ari ku mwiyemeraho cyane cyane iyo abona ueo mukobwa afite amarere maremare yo gukunda abantu bafite amafaranga, cyangwa se hari n’abasore ...Read More »
Ubuhamya bw’Abagore n’ Abakobwa bavuga Uburyo Bagiye Batakaza Ubusugi Bwabo “INKURU”
Ubusugi bufatwa nk’ikintu gikomeye muri sosiyete zimwe na zimwe haba ku bakobwa ubwabo ndetse no ku bo bazashaka kuko abagabo benshi ntibishimira gusanga abagore bashatse barambuwe ubusugi. Bivugwa ko umukobwa ari isugi igihe cyose atarakora imibonano mpuzabitsina na rimwe kandi ko usibye yo ashobora gutakaza ubusugi bitewe n’ibindi bintu bitandukanye birimo impanuka, imikino n’ibindi. Nubwo ari ikintu kidakunda kuvugwaho bitewe ...Read More »
Aragisha Inama : Yagize Ati Yagiye hanze ambeshye ko tuzabana agarukana umugore nkore iki ?
Umukobwa uri hafi kuzuza imyaka 32 yatewe ibikomere no kuba yarakundanye n’umusore akajya hanze asize amubeshye ko bazabana akaza kugaruka afite undi mugore. Yagize ati: “ Ubwo nasozaga amashuri ya kaminuza nabonye akazi keza mpahurira n’umusore mwiza tuba inshuti bisanzwe ariko aza kuvamo inshuti ikomeye. Twagiranye ibihe byiza twemeranya ko tuzabana n’andi masezerano menshi abakundana bagirana ku buryo numvaga ...Read More »
Ibintu by’ingenzi ugomba gutekerezaho mu ijoro ribanziriza iryo gushyingirwa:Reba Hano>>
Bitewe n’uburemere umunsi w’ubukwe uhabwa, benshi bawitegura mu buryo buhambaye bashaka ko uzababera urwibutso rw’iteka. Hari abo usanga barateguye ibijyanye n’ijoro ryabo rya mbere ryo gushyingirwa, hakaba n’abaterera agati mu ryinyo bikamera nkaho ntacyo bibabwiye cyangwa batazi n’ibyo aribyo. Umunsi w’ubukwe ugomba kugusigira ibintu utagomba kwibagirwa mu buzima bwawe, iyo rero bitatekerejweho bishobora gutuma usigarana inzibutso mbi muri wowe. Hari ...Read More »
Ibintu umukobwa agomba kwitaho ntazahinduke igikoresho cy’umukunzi we “REBA HANO”
Abakobwa benshi cyangwa abagore usanga iyo bari mu rukundo bahinduka nk’igikoresho cy’abo bakundana kuko guhakana icyo batishimiye bibagora. Bamwe baba bafite ubwoba bwo gutakaza abakunzi ngo ibyiza ni uko mwatandukana uzize kureba kure no kumenya guhakana igihe ikintu utakishimiye aho kurindira ko azaguhararukwa akakureka bitewe n’uko nta nama nzima wungura uwo mukunzi. Urubuga elcrema rutanga inama ku bagore n’abakobwa ...Read More »
Ibimenyetso simusiga bigaragaza ko umugore cyangwa umukobwa ari mu minsi y’uburumbuke:Reba Hano>>
Iminsi y’uburumbuke irangwa n’impinduka ziba mu mikorere y’umubiri w’umugore bitewe nuko imisemburo iba mu mubiri we imwe iba yiyongereye indi ikagabanuka. Ibimenyetso waheraho ukamenya ko uri mu minsi y’uburumbuke ni ibihe ? 1. Icya mbere ni uko ushobora kugira agaheri kamwe ku kananwa,munsi y’izuru se, mu gatuza hafi y’amabere, mu bitugu, cyangwa ukagira uduheri tutari twinshi ariko tunini ku ...Read More »
Ese wabwirwa n’iki umusore wo kwizerwa mu rukundo?? Reba Hano bimwe mu bimuranga>>
Abahungu benshi bakunze kurangwa ni ngeso zitandukanye kubijyanye n’urukundo nyamara bamwe muribo uko bitwara nibyo bituma bizerwa cyangwa bagatakaza ikizere imbere yabakunzi babo bikaba byanabaviramo gutandukana burundu. Iyi nkuru ntabwo itunga agatoki abahungu gusa ahubwo iribanda ku kugira inama abakobwa icyo bagenderaho bahitamo umugabo w’icyitegererezo. Si ibyo gusa kuko iranagira inama abahungu uko bakubaka umubano uhamye n’abakunzi babo Dore bimwe ...Read More »
Dore Ibimenyetso Bizakwereka Ko Umukobwa urimo Gutereta Arimo Kujyenda Agukunda nubwo Atabikubwira “INKURU”
Nkuko bisanzwe mu kinyarwanda ngo ntawe utwika inzu ngo ahishe umwotsi, umukobwa wakunze nawe biragoye ko yabyihererana ngo bishoboke umuhanga wo kubireba ahita abibona. Dore bimwe mu bimenyetso waheraho: 1. Uburyo imboni ze ziba zafungutse n’uko akureba iyo muri kumwe N’ubwo bisa n’ibigoye kubona uburyo imboni z’umuntu ziba zafungutse cyane cyane ku birabura ariko imboni z’umukobwa ziba zifite aho zihuriye ...Read More »


text:
Rwanda | Huye: Abaturage barakangurirwa gutura mu midugudu, guhuza ubutaka no kwitabira mituweri
Kuva ku itariki ya 18 kugeza kuya 20 Nyakanga, abayobozi b’Akarere ka Huye begereye abayobozi n’abavuga rikijyana bo mu Mirenge yose yo muri aka karere babasaba gukangurira abaturage kwitabira gutura mu midugudu, guhuza ubutaka no kujya mu bwishingizi bw’ubuzima bwa mituweri.
Umuyobozi w’aka Karere, Kayiranga Muzuka Eugene, avuga ko icyabateye gusura imirenge yose kuri ariya matariki, ari ukugira ngo bategure abaturage kwitabira gahunda zo kubateza imbere zikwiye kugerwaho mu gihembwe cya mbere cy’umwaka w’ingengo y’imari cyatangiye muri uku kwa Nyakanga, kikazarangira muri Nzeri.
Yagize ati “twatangiye kare gushishikariza abaturage gutura mu midugudu, guhuza ubutaka no kujya mu bwishingizi bw’ubuzima ngo hatazavaho hagira ibikorwa nabi nko guhutaza abaturage kubera ko batirabiriye ziriya gahunda nyamara hari uburyo bwo kubateguza kareâ€.
Yakomeje avuga ko mu gihe cy’izuba, ari na cyo turimo, ari ho abashaka kubaka babumba amatafari ndetse bakanubaka. Ntibashaka rero kuzaba nk’abatunguye abaturage babasaba kwegera abandi batuye mu midugudu, batarabahaye igihe cyo kwitegura.
Abayozi kandi banasabwe kurebera hamwe n’abaturage ahazahingwa ibihingwa byateganyijwe muri gahunda yo guhuza ubutaka hakiri kare, hato hatazavaho haboneka abayobozi bajya kuranduza abaturage imyaka baramaze kuyitera kubera ko bahinze ibitajyanye n’ibyateganyijwe.
Abaturage kandi ngo bazakangurirwa gutanga amafaranga ya mituweri, kuko ubwishingizi bw’ubuzima ari ingenzi. Kubera ko ubwitabire mu gutanga aya mafaranga bukiri hasi, abayobozi basabwe gushishikariza abaturage gutanga aya mafaranga babinyujije mu bimina, kuko ababirimo bazahabwa andi makarita kabone n’ubwo baba bamaze gutanga ½ cy’ayo bagomba gutanga. Icya ngombwa ngo ni uko bazaba barangije kuyatanga mu kwezi kwa Nzeri uyu mwaka wa 2012.


text:
Kwizihiza Umuganura bishushanya ibikubiye mu nkingi enye za Guverinoma
Ku munsi w’Umuganura wizihirijwe mu rugo rw’Umwami Mutara III Rudahigwa mu Rukali, mu Karere ka Nyanza, Intara y’Amajyepfo. Ku wa 3 Kanama 2012 Minisitiri w’Intebe Dr Pierre Damien Habumuremyi yabwiye abari bawitabiriye, ko kwizihiza umunsi w’Umuganura bishushanya kwizihiza ibikubiye mu nkingi 4 Guverinoma y’u Rwanda igenderaho, arizo Imiyoborere myiza, Ubukungu, Ubutabera n’Imibereho myiza.
Minisitiri w’Intebe yagize ati“Umunsi w’Umuganura warangwaga n’umuhango w’ubusabane n’ubumwe (...)
Ku munsi w’Umuganura wizihirijwe mu rugo rw’Umwami Mutara III Rudahigwa mu Rukali, mu Karere ka Nyanza, Intara y’Amajyepfo. Ku wa 3 Kanama 2012 Minisitiri w’Intebe Dr Pierre Damien Habumuremyi yabwiye abari bawitabiriye, ko kwizihiza umunsi w’Umuganura bishushanya kwizihiza ibikubiye mu nkingi 4 Guverinoma y’u Rwanda igenderaho, arizo Imiyoborere myiza, Ubukungu, Ubutabera n’Imibereho myiza.
Minisitiri w’Intebe yagize ati“Umunsi w’Umuganura warangwaga n’umuhango w’ubusabane n’ubumwe by’Abanyarwanda, hagati y’Umwami, abatware, abiru ndetse n’abaturage, ariko muri iki gihe ubusabane burangwa n’umuhango w’ubumwe n’ubusabane hagati y’abayobozi n’abaturage, abana n’ababyeyi, inshuti n’umuryango.”
Dr. Habumuremyi yakomeje avuga ko indangagaciro zarangaga uyu munsi zari nyinshi, zikaba zaragiye zitakara kubera ubuyobozi bubi, ati “ariko muri iki gihe Abanyarwanda bagomba kuzigarura.”
Mu rwego rwo gusubiza agaciro u Rwanda n’Abanyarwanda, byaba mu gihugu imbere cyangwa ku rwego mpuzamahanga, Minisitiri w’Intebe yasabye Abanyarwanda gukomera ku muco wabo kuko ari abavandimwe, ibyo kandi bikaba byaragarariye mu ngero nyinshi nk’Inkiko Gacaca, Ubudehe, gahunda ya Girinka, umuganda rusange n’izindi gahunda zijyanye no gushyira mu bikorwa intego z’ikinyagihumbi n’iz’icyerekezo 2020.
Ku ruhande rwe, Minisitiri w’Umuco na Siporo, Protais Mitali avuga ko umuganura w’iki gihe ugomba guhuzwa n’umusaruro uriho, ndetse ujyanye n’iterambere, ntibushingire ku myaka gusa n’ubwo ahanini Abanyarwanda batunzwe n’ubuhinzi-bworozi. Ati “Utagize icyo ukora ngo usarure, ntiwagira icyo uganura.”
Ni muri urwo rero, Mitali asanga kwizihiza umuganura ari inzira yo kwishimira no kwizihiza uburumbuke bw’umusaruro, bityo hakaba ubusabane hagati y’imbaga y’Abanyarwanda.
Mu kiganiro ikinyamakuru Izuba Rirashe cyagiranye n’Umuyobozi w’Ishami ry’Indimi n’Ubuvanganzo (Faculty of Arts and Languages) mu Ishuri Nderabarezi rya Kigali (KIE), akaba na Perezida w’Intebe y’Inteko ya RALC (Rwanda Academy of Languages and Culture), Dr Cyprien Niyomugabo yasobanuye ko Umuganura ugomba kujyana n’umusaruro uboneka muri iki gihe mu rwego rw’iterambere.
Ku bavuga ko umuco wacitse muri iki gihe, Dr Niyomugabo yibukije ko umuco ushingira ku bintu 3, ari byo indangagaciro dukomora ku bakurambere bacu, ibyo abantu bahanga n’ibyo batira mu yindi mico.
Kubera izo mpamvu, Dr Niyomugabo asanga hari abazajya baganura imyaka, abandi baganure ubumenyi bagezeho, n’ibindi byose bizaba bishingiye ku musaruro bahuriyeho.
Uyu munsi w’umuganura waranzwe n’umwiyereko w’Inyambo, kumasha, inanga n’imbyino bijyanye n’umuco mu mateka y’umuganura, imurika ry’umusaruro w’imyaka inyuranye, kimwe n’amagambo y’abayobozi banyuranye.
Inararibonye zivuga ko uyu munsi watangiye kwizihizwa kuva u Rwanda rwabaho, ariko ko ubwo uheruka kwizihizwa ku mugaragaro byari mu mwaka wa 1925, kuko nyuma y’aho ingoma y’abakoloni yawuciye, ndetse na nyuma y’ubwigenge ntiwahabwa agaciro na za Repubulika zasimburanye.
Abafashe ijambo bose basabye ko uyu munsi wakwandikwa mu minsi mikuru Guverinoma yemera, bityo ugasubizwa agaciro ukajya unizihizwa buri mwaka.
Izuba Rirashe
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ubuyobozi bw’Akarere ka Gakenke bwubakiye isoko rya miliyoni 87 abaturage bacururizaga ibijumba ahazwi nko ‘Muryabazira’ mu Murenge wa Cyabingo ku muhanda mugari ‘Kigali-Musanze-Rubavu’.
Abaturage batuye mu gace iryo soko riherereyemo biganjemo abasheshakanguhe, basobanura ko ryatangiye kurema ku gihe cy’abakoloni b’Ababiligi mu myaka y’1960.
Cyakora, hamwe n’iterambere ry’ibikorwa remezo, abarema iryo soko bisanze risigaye ririmera mu muhanda; ni isoko ritari ryubakiye kandi ritagiraga ikiritandukanya n’umunda wa kaburimbo; haruguru ya ryo gato habaga hanyura imodoka ziruka cyane ku buryo abarirema bavuga ko ‘nta munsi w’ubusa’ imodoka itakandagiraga umwe muri bo.
Ubusabe bwabo ‘bwarumviswe’
Mu bihe bitandukanye Izubarirashe.rw yasuye ririya soko, abaturage ntibahwemye kusaba ubuvugizi ku kubakirwa isoko rijyanye n’igihe; ibintu banasabaga inzego z’ubuyobozi iyo zabaga zabasuye.
Mu ntangiriro z’iki cyumweru umunyamakuru yongeye gusura abo baturage noneho abasanga mu isoko rishya risakaje amabati y’ubururu hamwe n’amabati atanga urumuri, rifite aho abauruzi babika ibyo bacuruza bagafunga rifite kandi n’ibigega bifata amazi.
Iradukunda Emmy, umwe mu bacururiza muri iryo soko, agira ati “Ibyifufuzo byacu byarumviswe, iri soko twarisabye kuva kera, aho twacurizaga nta gaciro haduheshaga; nka jye nageze aho nshaka kurivamo kuko nabonga rishyira ubuzima bwajye mu kaga.”
Imvura, izuba, kugongwa…ibyo biruhutsa
Mu buhamya bw’abacuruzi cyo kimwe n’abarema isoko ry’ibijumba ryo ‘Muryabazira’ batanga bahuriza ku kuvuga ko kubakirwa isoko rijyanye n’igihe byabakijije ibizazane bakururirwaga no kuba mbere baracururizaga ahantu hadasakaye kandi hatubakiye.
Mukeshimana Louise, umubyeyi wo mu Murenge wa Busengo umaze imyaka 18 acururiza muri iryo soko, agira ati “Mu gihe maze nshururiza hano ngonzwe n’imodoka inshuro itatu[eshatu]; nabaga ndi kumvikana n’umukiliya imodoka ikaba irankandagiye, ubundi bwo nariho nambuka nikoreye igitebo cy’ibijumba moto irankubita nkomereka byoroshye.”
Nyirangirimana Claire, yungamo ati “Hari igihe isoko ryabaga ritangiye gushyuha ugasanga imvura iraguye ubundi rikaba riraremuye nk’abacuruzi amafaranga tukayahomba, wasangaga kandi izuba ritwica tukabura aho turihungira.”
Abarema ririya soko basanga uko ryari rimeze mbere ryateshaga agaciro igihugu mu gihe hari n’abanyamahanga bazaga kuharangura ibijumba barimo abo muri Uganda, Repubulika Iharanira Demokarasi ya Kongo, Sudani y’Epfo n’ahandi.
Ndimubanzi Andre, umuturage wo mu Murenge wa Busengo, agira ati “Uko ryari[isoko] rimeze mbere nta gaciro ryaheshaga u Rwanda kuko wasangaga n’abo banyamahanga bagenda babangamiwe, ariko ubu bari kuza bakakubwira ko bishimiye ko dufite iri soko ryiza!”
Biyemeje kurenga gucuruza ibijumba
Hejuru ya 90% by’ibyacururizwaga mu isoko ryo ‘Muryabazira’ wasanga ari ibijumba, gusa nyuma yo kubakirwa isoko ubu muri iryo soko hari kugaragaramo n’ibindi bintu ahanini bikenerwa mu buzima bwa buri munsi bw’urugo.
Mukasine Betty, ni umwe mu basigaye bacuruza ubwoko butandukanye bw’amafu hamwe n’imigati, agira ati “Nta bwo twari kuba duhawe iri soko ngo tugume ducuruza ibijumba, oya! Jye natekereje ku gucuruza amafu kubera ko nzi neza ko akenerwa cyane mu rugo, ubu rero biri kugenda neza.”
Muhire Fidel ucuruza imyenda we agira ati “Najye nacuruzaga ibijumba ariko iri soko ryaraje ndavuga nti ‘reka mpindure’ ubu ndi kugerageza no mu myenda, nibikunda nzakomeza (…) abakiriya bari kuza neza nta kibazo.”
Nubwo bubakiwe isoko kandi mbere ryararemeraga hanze, abagana isoko ryo ‘Muryabazira’ bavuga ko nta cyahindutse ku musoro bakwaga mbere y’uko ryubakwa; umwe mu bakozi ba sosiyete ya ‘Ngali’ isoresha muri iryo soko, yabwiye iki kinyamakuru ko “Abaturage basora neza nta kibazo.”
Imbogamizi
Abarema cyo kimwe n’abacururiza mu soko rishya ubuyobozi bw’Akarere ka Gakenke bwubakiye abahoze bacururiza ibijumba mu muhanda, bahuriza ku kuvuga ko babangamiwe no kuba nta bwiherero rusange bafite no kuba nta ho kumena imyanda beretswe.
Niyonsenga Jean Aimé François, umuyobozi wungirije w’Akarere ka Gakenke ushinzwe ubukungu, amara impungenge abo baturage aho agaragaraza ko mu mpera z’uku kwezi haratangira kubakwa ikiciro cya kabiri cya ririya soko kizaba kigizwe na Latrine(Ubwiherero), aho imodoka zihagarara n’uruzitiro rw’iryo soko.
Muri rusange nk’uko Niyonsenga abitangaza, kubaka iryo soko mu kiciro cya mbere byatwaye amafaranga miliyoni 47, ikiciro cya kabiri cyo ngo cyagenewe miliyoni 40.
Twitter: @Umurengezis


text:
Page 19 of 21
IJURU (AL DJANNAT)
Ijuru (Al’djannat) ni inzu y’ibihembo bihambaye, mu munezero uhoraho Imana yateguriye abakunzi bayo bayemeye bakanumvira amategeko yayo.
Ijuru ni inema zuzuye zitagira inenge, Intumwa y’ Imana yaravuze iti : Imana iragira iti:
((Nateguriye abagaragu banjye b’intungane ibyo amaso atarabona, amatwi atarumva, n’umutima w’umuntu nturabitekereza)). Intumwa imaze kuvuga aya magambo yaravuze iti: « Musome ijambo ry’Imana rigira riti:
فلا تعلم نفس ما أخفي لهم من قرة أعين جزاء بما كانوا يعملون سورة السجدة 17
Nta muntu uzi ibyo ahishiwe bizamushimimisha bikazaba ari ingororano y’ ibyo bakoragaQor’ani 32 : 17
Intumwa y’Imana Muhammadi (Imana imuhe amahoro n’imigisha) yaravuze iti:
Umwanya warambikaho inkoni mu ijuru, ni mwiza kuruta isi n’ibiyirimo
Hadithi yakiriwe na Bukhari na Muslim.
Uko abantu bazinjira mu ijuru
Abantu bazinjira mu ijuru bafite ibyishimo kandi bubashywe bihebuje, ubwo nibagera ku miryango y’ijuru bazafungurirwa maze bakirwe n’abamalayika mu bwuzu bwinshi, banabifuriza amahoro y’Imana. Imana iragira iti :
((وسيق الذين اتقوا ربهم إلى الجنة زمرا حتى إذا جاؤوها وفتحت أبوابها وقال لهم خزنتها سلام عليكم طبتم فادخلوها خالدين)). سورة الزمر 73
Babandi batinye Imana bazajyanwa mu ijuru ari amatsinda kugeza ubwo bazarigeraho, maze bafungurirwe imiryango yaryo abarinzi baryo bababwire bati: Amahoro abe kuri mwe kuko mwakoze neza, ngaho nimwinjire mu ijuru mubemo ubuziraherezo
Qor’ani 39 : 73
Abazinjira mu ijuru bwa mbere
Umuntu uzinjira mu ijuru mbere y’abandi bose, ni Intumwa y’Imana Muhammadi (Imana imuhe amahoro n’imigisha), nk’uko intumwa y’Imana yabivuze iti: Ni njyewe (Muhammadi) wa mbere uzakomanga umuryango w’ijuru
Na none Intumwa iti:
Nzagera k’umuryango w’ijuru nkomange, maze umurinzi ambaze ati : urinde ? nsubize nti : ndi Muhammadi, Asubize ati : nategetswe ko ntawundi mfungurira ijuru mbere yawe
Yakiriwe na Muslim.
Naho umuryango uzinjira mu ijuru bwa mbere ni abantu boherejweho Intumwa y’ Imana Muhammadi (Imana imuhe amahoro n’ imigisha) nk’ uko yabishimangiye igira iti:
Twebwe turi umuryango wabayeho nyuma y’ abandi, ariko tuzaba abambere ku munsi w’imperuka, nitwe bantu ba mbere mu kwinjira mu ijuru
Yakiriwe na Bukhari na Muslim.
Uko abafite ukwemera Imana (TAUHID) bazavanwa mu muriro bakajya mu ijuru
Abantu bapfira mu byaha baticujije bitarimo kubangikanya Imana (SHIR’K), baba bari munsi y’ubushake bw’Imana mu buryo bubiri :
1- Bamwe Imana izabahana mu muriro igihe izashaka nyuma bavanwemo kubera ijambo Laa Ilaaha Illa Allaahu no kwemera bari bafite.
2- Abandi Imana izabababarira ibyaha byabo itabanje kubahana, bahite bajya mu ijuru.
Ibi bishimangirwa n’imvugo y’ Intumwa y’Imana Muhammadi (Imana imuhe amahoro n’imigisha) aho yavuze iti:
Imana nirangiza guca imanza hagati y’abagaragu bayo, izagirira impuhwe abo ishatse mu bari mu muriro, ubwo izategeka Abamalayika kuvana mu muriro abatarigeze babangikanya Imana, muri bo abo Imana izashaka kugirira impuhwe mu bantu bavuze Laa Ilaaha Illa Allaahu, Abamalayika bazabamenya mu muriro kubera ikimenyetso cyo kubama, kandi umuriro uzatwika ibice byose ku mubiri wa mwene Adamu uretse ikimenyetso cyo kubama (Sidjidah), kuko Imana yaziririje ko umuriro watwika ahari ikimenyetso cyo Kubama (Sidjidah), ubwo bazasohoka mu muriro bahiye cyane, basukweho amazi y’ubuzima bongere bamere undi mubiri mushya nk’uko ibyatsi bimera ahantu haretse amazi
Yakiriwe na Muslimu.
Ijuru rizabaho ubuziraherezo
Ijuru ririho kandi rizabaho ubuziraherezo, n’abazaryinjiramo bazabaho mu buzima buhoraho nta rupfu bazahura narwo. Imana iragira iti :
لا يذوقون فيها الموت إلا الموتة الأولى ووقاهم عذاب الجحيم سورة الدخان 56
Nta rupfu bazahura narwo uretse urupfu rwa mbere (ku isi) kandi Imana izabarinda igihano cy’umuriro Qor’ani 44:56
Imiryango y’ijuru
Intumwa y’ Imana yaravuze iti:
Ijuru rifite imiryango umunani (8) harimo umuryango witwa ARRAYYAAN, nta bandi bazawinjiramo uretse abasibaga
Yakiriwe na Bukhari na Muslim.
Uburanga bw’abazajya mu ijuru
Uburanga bw’abantu bo mu ijuru, buzaba bukeye burabagirana cyane, nk’uko Imana ibivuga iti :
((إن الأبرار لفي نعيم. على الأرائك ينظرون. تعرف في وجوههم نضرة النعيم)) سورة المطففين 22-24.
Mu kuri abakoze neza bazajya mu nema bari ku ntebe bitegereza, uzabamenya mu burunga bwabo bazaba bishimye Qor’ani 83 : 22-24
Na none Imana iragira iti :
وجوه يومئذ مسفرة، ضاحكة مستبشرة سورة عبس 38-39
Uwo munsi, uburanga buzaba bukeye, buseka bwishimye Qor’ani 38-39
Isoko ryo mu ijuru
Intumwa y’Imana Muhammadi (Imana imuhe amahoro n’imigsha) yaravuze iti:
Mu ijuru hari isoko, abantu bo mu ijuru bazajya barizamo buri munsi w’ijuma, maze bahuhwe n’umuyaga uturutse mu majyaruguru, uhuhe uburanga bwabo n’imyambaro yabo, biyongere ubwiza, nibasubira mu rugo abagore babo bazajya bababwira bati: “Ku izina ry’Imana mwabaye beza cyane Nyuma yo kuva hano”, nabo babasubize bati: Namwe ni uko mwiyongereye ubwiza
Yakiriwe na Muslimu.
Imiterere y’ibyumba byo mu ijuru
Imana iravuga iti :
لكن الذين اتقوا ربهم لهم غرف من فوقها غرف مبنية تجري من تحتها الأنهار وعد الله لا يخلف الله الميعاد سورة الزمر 20
Ariko babandi batinye Nyagasani wabo bazahabwa ibyumba bigeretseho ibindi byumba byubatswe, kandi bitemba imigezi munsi yabyo, iryo ni ryo sezerano ry’Imana kandi Imana ntiyica isezerano Qor’ani 39 :20
Itapi zo mu ijuru
Imana iragira iti :
ونمارق مصفوفة. وزرابي مبثوثة سورة الغاشية 15-16
Harimo imisego irambuye ni Tapi zishashe Qor’ani 88 :15-16
Intebe n’ibitanda byo mu ijuru
Imana iragira iti:
إن الأبرار لفي نعيم. على الأرائك ينظرون سورة المطففين 22-23
Abakoze neza bazajya mu nema. Bazaba bicaye ku ntebe bareba Qor’ani 83 :22-23
Na none Imana iragira iti :
فيها سرر مرفوعة سورة الغاشية 13
Harimo ibitanda bizamuye hejuru Qor’ani 88 :13
Ibikoresho byo mu ijuru
Imana iragira iti:
يطوف عليهم ولدان مخلدون. بأكواب وأباريق وكأس من معين سورة الواقعة 17-18
Bazazengurukwa n’abasore bazagumana nabo, bafite ibikombe , amabirika n’ibirahuri bibonerana Qor’ani 56 :17-18
Na none Imana iragira iti :
يطاف عليهم بصحاف من ذهب وأكواب... سورة الزخرف 71
Bazajya bazengurukwa n’amasahani akozwe muri Zahabu n’ ibikombe
Qor’ani 43 :71
Amafunguro yo mu ijuru
Imana iragira iti:
وفاكهة مما يتخيرون. ولحم طير مما يشتهون سورة الواقعة 20-21
Bazarya imbuto batoranyije, n’inyama z’inyoni bakunze Qor’ani 56 :20-21
Naho ibyo kunywa by’abantu bo mu ijuru, nabyo bizaba ari byiza kandi bishimishije, bazanywa ubuki, amata, amazi n’ibindi binyobwa bidasindisha kandi bazabinywesha ibikombe bihumura byiza bibonerana.
Ibiti n’ imbuto byo mu ijuru
Imana iragira iti:
إن المتقين في ظلال وعيون. وفواكه مما يشتهون سورة المرسلات 41-42
Mu kuri abatinya Imana bazaba bari mu bicucu n’imigezi banahabwa imbuto bifuza Qor’ani 77 :41-42
Na none Imana iragira iti :
في جنة عالية. قطوفها دانية. كلوا واشربوا هنيئا بما أسلفتم في الأيام الخالية سورة الحاقة 22-24
Bazaba mu ijuru ryo mu rwego rwo hejuru, imbuto zaryo zizaba zibegereye babwirwa bati : "Murye, munywe kandi muryoherwe kubera ibikorwa byiza mwakoze mu buzima bwo ku isi". Qor’ani 69 :22-24
Imigezi yo mu ijuru
Imana iragira iti :
مثل الجنة التي وعد المتقون فيها أنهار من ماء غير آسن وأنهار من لبن لم يتغير طعمه وأنهار من خمر لذة للشاربين وأنهار من عسل مصفى ولهم فيها من كل الثمرات ومغفرة من ربهم... سورة محمد 15
Urugero rw’ijuru ryateguriwe abatinya Imana, harimo imigezi y’amazi akeye, n’imigezi y’amata aryoshye adahindura uburyohe bwayo, n’imigezi y’inzoga ziryoheye abazinywa kandi zidasindisha, n’imigezi y’ubuki buyunguruye, kandi bafitemo imbuto zose n’imbabazi ziturutse kwa Nyagasani wabo Qor’ani 47 :15
Abagore bo mu ijuru
Imana iragira iti :
(..للذين اتقوا عند ربهم جنات تجري من تحتها الأنهار خالدين فيها وأزواج مطهرة ورِضوان من الله... سورة آل عمران 15
Abatinya Nyagasani wabo, bafite ubusitani munsi yabwo hatembamo imigezi, baziberamo ubuzira herezo, bafite n’abagore basukuye no kwishimirwa n’Imana Qor’ani 3 :15
Na none Imana iragira iti :
وحور عين سورة الواقعة 22
Bazahabwa abagore bafite amaso meza Qor’ani 56 :22
Na none Imana iragira iti :
إنا أنشأناهن إنشاءً، فجعلناهن أبكاراً، عرُبا أتراباً، لأصحاب اليمين سورة الواقعة 35-38
Mubyukuri abagore bo mu ijuru twarabaremye turabatunganya, tubagira amasugi, bazaba bakunze abagabo babo cyane kandi bari mu myaka ingana. Twabateguriye abazajya mu ijur Qor’ani 56 :35-38
Intumwa y’Imana Muhammadi (Imana imuhe amahoro n’imigisha) yaravuze iti: … Umugore umwe wo mu ijuru aramutse arebye ku isi, yamurikira ibiri hagati y’ijuru n’isi, akayuzuza impumuro nziza… Yakiriwe na Bukhariy na Muslim.
Ibyiza byo mu ijuru bizahoraho igihe cyose
Abantu bo mu ijuru nibamara kuryinjiramo bazakirwa n’Abamalayika babishimiye, babahe inkuru nziza y’ibihembo bagiye gusangamo kandi bazabamo ubuziraherezo.
Imana iragira iti:
مثل الجنة التي وعد المتقون تجري من تحتها الأنهار أكلها دائم وظلها تلك عقبى الذين اتقوا وعقبى الكافرين النار سورة الرعد 35
Urugero rw’ijuru ryateguriwe abatinya Imana, munsi yaryo hatembamo imigezi, harimo amafunguro n’igicucucucu bihoraho, iryo ni iherezo ry’abatinye Imana, naho iherezo ry’abahakanyi ni umuriro Qor’ani 13 :35
Intumwa y’Imana Muhammadi (Imana imuhe amahoro n’imigisha) yaravuze iti:
Hazahamagara umuhamagazi ati :
"Yemwe bantu bo mu ijuru, mugire ubuzima bwiza, ntimuzarwara na rimwe, mubeho ntimuzapfa na rimwe, mube abasore ntimuzasaza na rimwe, mwishime ntimuzababara na rimwe…" Yakiriwe na Muslimu.
Na none Intumwa y’Imana Muhammadi (Imana imuhe amahoro n’imigisha) iragira iti:
Imana izabwira abantu bo mu ijuru iti: "Yemwe bantu bo mu ijuru", bavuge bati: "turakwitabye Nyagasani wacu, kandi ibyiza biri mu kaboko kawe", Imana ibabaze iti: "Ese mwishimye mwanyuzwe ?" bavuge bati: "Ni gute tutanyurwa Nyagasani, kandi waduhaye ibyo utigeze uha undi mu biremwa byawe ?!". Imana ibabwire iti : "Ese mbahe ibyiza kuruta ibyo nabahaye?" Bavuge bati: "Nyagasani ! Ni ikihe cyiza kiruta ibyo waduhaye?" Imana ibabwire iti : "Mbahaye kwishimirwa nanjye kandi sinzabarakarira narimwe" Yakiriwe na Bukhari na Muslimu.
Impano iruta izindi mu ijuru
Impano iruta izindi abantu bo mu ijuru bazahabwa, ni ukureba Imana Nyagasani, ibi bizaba ibyishimo bikomeye ku bantu bo mu ijuru nk’uko Imana ibishimangira igira iti :
وجوه يومئذ ناضرة، إلى ربها ناظرة سورة القيامة 22-23
Uburanga kuri uwo munsi buzishima igihe buzareba Nyagasani wabwo
Qor’ani 75 :22-23
Intumwa y’Imana Muhammadi (Imana imuhe amahoro n’imigisha), umunsi umwe abantu bigeze kuyibaza bati :
Yewe ntumwa y’Imana, ese ku munsi w’imperuka, tuzabona Nyagasani wacu? » Intumwa irababwira iti : « Ese hari icyo bibatwara kubona ukwezi kuzuye ku munsi wa cumi na gatanu?» Baravuga bati : « Oya». Intumwa y’Imana irababaza iti : « Ese hari icyo bibatwara kubona izuba nta bihu birikikije ? » Baravuga bati : « Oya », intumwa y’Imana irababwira iti ; « Muby’ukuri uko niko muzabona Imana Yakiriwe na Bukhari na Muslim
Na none intumwa y’Imana Muhammadi (Imana imuhe amahoro n’imigisha) iragira iti: « Abantu bo mu ijuru nibamara kuryinjiramo, Imana izababaza iti :
"Ese murashaka ko mbongera ikindi kintu ?" Bavuge bati : "Ese Nyagasani ntiwakesheje uburanga bwacu ? ntiwatwinjije mu ijuru ukaturinda umuriro ?" ubwo nibwo Imana izakuraho ipaziya maze bayirebe, ntakintu nakimwe mu byo bahawe bazishimira kurusha kureba Imana Nyagasani Nyir’icyubahiro Yakiriwe na Muslim
Nyagasani uzaduhe ijuru, utwishimire, uzanaduhe kureba ubwiza bwawe.


text:
Ubusanzwe gukunda ni ibintu biba ku muntu bitewe n’ ibyiyumviro bye akumva akunze umuntu runaka. Gusa buri wese yifuza kuba yakundwa urukundo nyakuri kuko urukundo iyo rujemo kubeshyana rurushaho kubiha.
Ubusanzwe gukunda ni ibintu biba ku muntu bitewe n’ ibyiyumviro bye akumva akunze umuntu runaka. Gusa buri wese yifuza kuba yakundwa urukundo nyakuri kuko urukundo iyo rujemo kubeshyana rurushaho kubiha.
Urubuga dukesha iyi nkuru "whowafica.com” ruvuga ko hari ibintu bigera kuri 6 by’ingenzi bishobora kukwemeza ko umusore agukunda by’ukuri .
1. Agumana nawe waba uri mu bihe byiza n’ibibi: Umuntu ugukunda ntabwo yishimana nawe mu bihe byiza gusa ahubwo no mubihe bibi akuba hafi akakwegera akifatanya nawe.
2. Yifuza kukumenya kurusha abandi: Ikizakubwira ko umuntu agukunda ni uko yumva yakumenya kuva hasi kugera hejuru kugirango akwiyumvemo anakuzi neza, ku buryo agutandukanya n’abandi, wowe akagufata nk’umuntu w’agaciro gakomeye.
3. Akubwira buri kimwe: Umuhungu ugukunda by’ ukuri akubwira icyo atekereza cyose kugirango mujye inama kubyaba bitagenda neza mu rukundo rwanyu bityo mukabishakira umuti muri hamwe kugira ngo n’ udi munsi bitazasubira.
4. Yirinda icyaguhungabanya: Ahora yumva yakurwanira ishyaka kugira ngo umutekano wawe uhore ari nta makemwa kabone yewe niyo yaba nta bigango abayumva ntacyagukoraho arebera ahubwo buri gihe yumva yabanza mu bimbere mugihe habayeho ibyago kuri wowe.
5. Aguharira umwanya we wose: Igihe cyose afite cyo kuruhuka yumva mwaba muri kumwe kabone yewe nubwo yaba afite akazi yumva iteka mwahorana bitewe n’uburyo aba akwiyumvamo.
6. Iyo agukoshereje agusaba imbabazi: Mu buzima tubamo ntawe utagira ikosa, iyo aguye mu ikosa rero araryemera kandi akanarisabira imbabazi kuko aba yumva abangamiwe no kubaho mutavuga rumwe. Mukobwa rero niba ufite umusore wibwira ko agukunda nyabyo, uzamurebere kuri ibi bimenyetso tukubwiye.
Bruce MUSHUMBA
Ibitekerezo
Murakoze mubyukuri kwishimisha kutarimo Imana ntago bikwiye ikiringombwa nugushimishwa nimirimo yamaboko y'Imana yacu tugashimisha n'Imana nayo ikizadushimisha Kanda hano umusubize
uku Niko kuri kuko Imana niyo ishobora byose Kanda hano umusubize
nabahungu muzatubwire icyitwerekakobadukunda Kanda hano umusubize
esekokobiriyanibyiz,? Kanda hano umusubize
nibyo cyanerwose. Kanda hano umusubize
Henriette Sha njye ndabona ari byiza cyane nukuri pe!!! kandi nibyo ndabyemera 100% Kanda hano umusubize
Ni byiza ko muvuze ibiranga URUKUNDO NYAKURI.Ariko hari ibyo mwibagiwe by'ingenzi.Jyewe nk'umukristu,icya mbere mbwira abantu bakundana,ni "kubaha imana yaturemye".Bivuga kubahiriza amategeko yaduhaye imaze kuturema.Muli ayo mategeko,hari itegeko rikomeye ritubuza kuryamana n'uwo tutashakanye.Kwishimisha binyuze mu busambanyi,bikorwa n'abantu babarirwa muli za billions/miliyari.Iyo twica amategeko y'imana,tuba tuyibabaza.Tugomba kumenya ko abakora ibyo itubuza bose batazaba mu bwami bw'imana (1 Corinthians 6:9,10).Ntacyo bimaze kwishimisha akanya gato hanyuma ukazabura ubuzima bw'iteka imana izaha abantu bayubaha.Ikindi kandi,kuvuga ko abantu bakundana nyamara bagamije kwishimisha gusa,ntabwo baba bakundana.Kuko akenshi iyo bamaranye igihe,baratandukana.Tujye twumva ibintu uko Bible ibivuga niba dushaka kuzabona ubuzimia bw'iteka muli paradizo.Gusuzugura imana yaturemye,ni bibi cyane kuko niyo yaduhaye imibiri yacu twandarika. Kanda hano umusubize
ibyo uvuga nukuri Kanda hano umusubize
Yukotugombakubwiza abakunzibacyu ukuri Kanda hano umusubize
Murakoze cyane,inamazanyuninzizarwose Kanda hano umusubize
kabisa urukundonyarwo nurwu Baha amategeko yimama Kanda hano umusubize


text:
ISOMO RYA MBERE
lgitabo cy’Intangiriro (Intg 44, 18-21.23b-29 ; 45,1-5)
Yuda n’abavandimwe be, abahungu ba Yakobo, baza imbere ya Yozefu. 44,18Yuda aramwegera maze aravuga ati « Nyamuneka shobuja, ndakwinginze ngo wemerere umugaragu wawe agire icyo abwira databuja. Wirakarira umugaragu wawe n’ubwo uri nka Farawo ubwe. 19Databuja ubwe yari yabajije abagaragu be ati ‘Mbese muracyafite so n’umuvandimwe wundi?’ 20Nuko dusubiza databuja tuti ‘Dufite umukambwe n’agahererezi yabyaye mu busaza bwe ; uwo bava inda imwe we yarapfuye. Nta mwene nyina wundi asigaranye kandi data aramukunda.’ 21Hanyuma wabwiye abagaragu bawe uti ‘Muzamunzanire murebe. 23bUmuhererezi wanyu natamanukana namwe, ntimuzongera kumbona.’ 24lgihe rero dusubiye kwa data, umugaragu wawe, twamushyikirije ubutumwa bwa databuja. 25Hanyuma data atubwiye ati ‘Nimusubireyo mujye kuduhahira’, 26turamusubiza tuti ‘Nta bwo dushobora kumanuka. Icyakora turi kumwe n’umuhererezi wacu twakwemera tukagenda, naho ubundi ntitwabonana n’uwo muntu tutari kumwe n’umuhererezi wacu.’ 27Nuko umugaragu wawe, data, aratubwira ati ‘Muzi ko umugore wanjye twabyaranye abana babiri gusa. 28Umwe naramubuze, hanyuma ndavuga nti : nta kabuza yatanyagujwe n’inyamaswa ! Kandi kugeza ubu sindongera kumubona. 29None mwongeye kuntwara n’uyu nguyu ! Naramuka agize ibyago, muzatuma imvi zanjye zimanukana ishavu ikuzimu.’»
45,1Nuko Yozefu ananirwa kwitsinda imbere y’abo bari kumwe bose, arangurura ijwi ati «Nimusohore abantu bose bambise.» Nuko ntihagira usigara iruhande rwe, igihe Yozefu yibwiraga bene se, 2Maze araboroga arira, nuko Abanyamisiri baramwumva ndetse n’abo mu ngoro ya Farawo. 3Yozefu abwira bene se ati «Ndi Yozefu ! Data aracyariho?» Nuko bene se ntibashobora kumusubiza, kuko badagadwaga imbere ye. 4Maze Yozefu abwira bene se ati « Nimwigire hino. » Nuko baramwegera. , Aravuga ati « Ndi Yozefu, umuvandimwe wanyu mwaguze mu Misiri. 5Noneho nimushire agahinda, kandi mwibabazwa n’uko mwangurishije hano. Ni Imana yanyohereje imbere yanyu kugira ngo ndamire ubuzima bwanyu. »
ZABURI (Zab 105 (104), 16-17, 18-19, 20-21)
Inyik/ Nimwiyibutse ibikorwa bihebuje by’Uhoraho.
Uhoraho ateza inzara mu gihugu,
ibyo kurya birabura;
abanza koherezayo umuntu,
Yozefu, wari umaze kugurwa bucakara.
Ibirenge bye babibohesha ingoyi,
ijosi rye baryambika iminyururu,
kugeza ubwo ijambo ry’Uhoraho,
rigaragaje ko ari umwere.
Umwami ategeka kumubohora,
umutegetsi w’amahanga aramufunguza.
Amugira umugenga w’urugo rwe,
umutegetsi w’ibintu bye byose.
IBANGONDIRIMBO RIBANZIRIZA IVANJILI (Mk 1, 15)
Alleluya Alleluya.
Ingoma y’Imana iregereje : nimwemere Inkuru Nziza !
Alleluya.
IVANJILI
+ Matayo (Mt 10, 7-15)
Muri icyo gihe, Yezu yabwiye intumwa ze cumi n’ebyiri ati 7« Aho munyura, muvuge ko Ingoma y’ijuru yegereje. 8Mukize abarwayi, muzure abapfuye, ababembe mubakize, mwirukane roho mbi. Mwahawe ku buntu, mutange ku buntu. 9Ntimwitwaze zahabu, feza cyangwa ibiceri mu mikandara yanyu ; 10ntimujyane kandi uruhago rw’urugendo, amakanzu abiri cyangwa inkweto, habe n’inkoni, kuko umukozi akwiye ifunguro. 11Aho rnugeze mu mugi cyangwa mu rusisiro, mujye mubaririza umuntu ukwiriye kubakira, maze mugume iwe kugeza igihe muzagendera. 12Nimugera iwe mumwifurize amahoro. 13Niba urwo rugo ruyakwiye, amahoro yanyu azarutahemo ; niba rutayakwiye, amahoro yanyu azabagarukira. 14Nibanga kubakira no kumva amagambo yanyu, muve muri urwo rugo cyangwa muri uwo mugi, mukunguta umukungugu wo ku birenge byanyu. 15Ndababwira ukuri : ku munsi w’urubanza, Sodoma na Gomora bizadohorerwa kurusha uwo mugi.


text:
Ibisobanuro byimbitse
Ijabo: ni icyubahiro, ni ukwihagararaho cyangwa se kwiyubaha ntihagire ugusuzura. Kwita umwana Karinijabo ni ukumwifuriza kugira icyubahiro, kugira ubushobozi bwemeza abandi bakamuyoboka.
Umubyeyi wise iri zina aba ashatse nko kuvuga ati "Uyu mwana n’ubwo akiri muto ariko ndamwifuriza kugira kwishyiramo akanyabugabo akagaragaza ubushobozi bwe."
Umuntu w’ijabo ntatinya amaso kandi akunda kuvugisha ukuri ahagarara neza ku byo arimo.
Umwanzuro
Kuba umubyeyi yafata umwanzuro wo kwita umwana Karinijabo, ni u ukugaragaza amarangamutima amurimo yo kwifuriza umwana we kugira icyubahiro,ishema n’ijambo.
Ibu busobanuro bwatanzwe n’Inteko Nyarwanda y’Ururimi n’Umuco RALC


text:
Ha Imana ibibazo byawe na yo iraguha ibyiza
Waruzi ko Imana yifuza kugurana nawe? Imana igufitiye ibyiza buri munota buri munsi ariko igitangaje nuko bake muri twe nibo babisingira. Imana yifuza ko tuyikoreza imitwaro yacu yose, ibibazo no kunanirwa kwacu. Na yo izakuvunjiramo amahoro yayo n’umunezero. Ikigeretseho, Imana igusezeranya kukurinda no kukwitaho.
Imana yifuza mu by’ukuri ku twitaho, ariko kugirango biyikundire nuko twe twarekeraho kugerageza kwiyitaho no guhangayikishwa ni bintu bito tudafiteho ububasha. Abantu bifuza ko Imana ibitaho,ariko bagakomeza guhangayika no kugerageza kwishakira ibisubizo kubwabo,aho gutegereza icyerekezo cy’Imana. Bigatuma bahera mu minyururu yo guhangayika bishiramo ubwabo , bibaza impamvu Imana itabaha amahoro. Imana izaduha amahoro, ariko tugomba kubanza kuyikoreza ibitugoye byose.
Twikoreza Imana ibibazo byacu ari uko twizeye ko ishoboye kandi itwitayeho. Iyo twizeye Imana, bituma turuhukira muri yo, tuzi neza ko imibereho yose iri munsi y’ubushobozi bwayo. Guharika umutima ni kinyuranyo cyo kwizera. Guhagarika umutima bitwiba amahoro, bikadutera gucogora muburyo bufatika,byanatuma turwara. Iyo duhagaritse umutima,ntabwo tuba twizeye Imana, kandi kubw’ibyo, ntabwo tuzagira amahoro Imana itanga.
Mbega kugurana kwiza! Duha Imana ibitugoye, Yo ikaduha amahoro. Tuyiha imitwaro yacu ni bibazo byacu byose, Imana ikaduha kurindwa kwayo, umutekano, hamwe n’umunezero. Ayo niyo mahirwe yo kwitabwaho ni Imana.
Kuko itwitaho, itwifuriza kubaho mu mahoro, tutaruhizwe, no guhagarika umutima. Imana ifite uburyo bwo kutuyobora ituganisha ku mahoro, iyo dushoboye kumenya icyerekezo cyayo.
Ibaze utwaye imodoka , kumuhanda ukabona ibyapa bikuyobora ,nibiguha amabwiriza. Iyo ukurikije amabwiriza yùibyo byapa ugera aho ujya amahoro.
Ni muri ubwo buryo, murugendo rw’Umwuka dusangamo ibyapa bituyobora mu rugendo rwacu .Kugirango rero ugume mukurindwa no kuyoborwa ni Imana, ugomba kumvira amabwiriza y’ ibyo byapa, byakubwira kwizera Imana no kudahagarika umutima ukabikora.Witinya komera, niwumvira amabwiriza yose, uzabona kutabarwa kw’ Imana, amahoro ,n’umunezero bitangwa ni Imana.
Ariko rero iyo utubahirije ibyo byapa, umuhanda urakugora, ukumva ntushize amanga mu rugendo, utangira guharika umutima wibaza ibyo ugiye guhura nabyo munzira bikaba byagutera impanuka yo kurenga umuhanda.
Umutu uhagaritse umutima aba ameze nk’ umuntu wambaye ikote mugihe c’ubushuhe bwishi. Iri kote rituma uruha, bikakugora kugenda neza, rika na gushuhira cyane. Nkuko bisobanurwa muri Webster’s Dictionary ijambo anxiety irisobanura ‘kuba uruhijwe, cyangwa se kuba utameze neza mu mubiri wawe,guhagarika umutima, cyangwa se kuba umeze ukuntu utasobanura’.
Wowe na njye ntidukwiriye kwiganyira ejo hazaza kandi dufite ibiduhagije by’uyu munsi. Kuko naho twabasha gukemura cyangwa kurangiza ibibazo byacu uyu munsi , ejo tuba dufite ibindi nejo bundi ni ndi minsi ikurikira……
Kubera iki twakomeza guharika imitima bitari bugire icyo bikemura? Kubera iki twahangayikira ibyashize, kandi byamaze gutambuka, cyangwa ejo kandi hataragera? Gurana ibyo byose bikuruhije ubone amahoro y’Imana. Wibuke ko nubigenza utyo ibyawe byose bizaba byiza cyangwa bizagenda neza!
Joyce Meyer